Miren Ibarluzeari elkarrizketa. "Nabaria da itzulpengintzaren historia berraztertu behar dela" - Idazkolako takatekoak\nAste Santu aurretxoan, Miren Ibarluzea mungiar ikertzaileak literatura itzuliaren kritikari buruzko lan jakingarri bat argitaratu zuen Labayru ikastegiaren eta Zornotzako Udalaren eskutik. Literatur itzulpenaren kritika. Lehen pausoak: dibulgazio-kritikaren azterketa izeneko lanean, orain arte eremu horretan egindako lanaz gogoeta egin du, eta metodologia baterako zenbait proposamen aurkeztu.\nGu harekin izan gara berriketan.\nAdituok beti bereizten dituzue kritika akademikoa eta dibulgaziozkoa? Zer alde dago benetan horien artean?\nBada, egia esan, kritika mota horien izenak berak markatzen du izanean duten aldea. Kritika akademikoa unibertsitate-ikasketa jakinen arabera egindakoa da; egileak eta hartzaileak ikertzaileak edo gaian adituak dira, eta kritika egiteko metodologia ere ikasgai jakinen araberakoa da. Aldizkari espezializatuetan argitaratzen da, oro har. Kritika dibulgaziozkoa, ordea, irakurle ororentzat egiten dena da; helburua ere ezberdina da: irakurleari obraren berri ematea da xedea, deskripzioa egitetik harago; gainera, nolabait, norberaren iritziak ere badu lekua (irakurlearen esku dago kritikariari sinesgarritasuna eman edo ez); kritika akademikoan esandakoak, ostera, irizpide eta arrazoi akademikoak erabilita erantzutekoak dira.\nLiburuan aipatzen duzu hedabideetako kritiketan amateurismo handia dagoela. Zer falta dute halako kritikek?\nGurean gauza kurioso bat gertatzen da: kritika akademikoa (egiten den apurra) eta dibulgaziozkoa pertsona berek egiten dute. Sarritan, lausotu egiten da bien arteko muga. Hala, kritika dibulgaziozkoan eduki akademikoak aipatzen dira batzuetan (eta irakurle arrunta, hots, akademiaren mundutik kanpokoa) jokoz kanpo geratzen da.\nBestalde, eredu falta dago, nork bere erara egiten du kritika. Gure ikerketan ateratako ondorioa da, kritikariek ez diotela beren bide propioari jarraitzen. Azal dezadan xeheago: kontuan hartzekoa da normalean obra beren kritika egiten dela, eta kritikari batek bestea aipatzen duela. Nork bere bideari ekin eta nork bere irizpideei soilik begiratu beharrean, oso adi gaude gainerakoek zer dioten.\nTamalgarriena, beharbada, zera da: kritika eta erreseina nahasten direla askotan. Hau da: obren edukia laburtzen da, egilearen pare bat datu gehitzen zaizkio, eta horretan geratzen da kontua, nork bere iritzia eman gabe (lanaz, lanak betetzen duen lekuaz, itzulpenaz…). Baina hor ere aldeak nabari dira: liburuan bertan aipatzen dut hainbat joera nabari direla kritikarien belaunaldi berriak etorri ahala.\nLiteratura itzuliaren kritika akademikorako bide bat jorratu nahi izan duzu liburuan. Zertan da bide hori? Zer erreferentzia erabili dituzu?\nOso lan gutxi egin da gaiaren inguruan gurean. Tira, jakitun naiz beharbada oso lan gutxi egin dela oro har edozein euskal gairen inguruan: gutxi gara, eta ezin dugu beste hizkuntza eta literatura handiagoetan duten adina bibliografia aurkitu, noski.\nBada, esandakoa, lan gutxi egin da gurean (edo hastapeneko lanak egin dira). Neure honetan bide berri bat jorratu nahi izan dut. Orain arte egindakoak zertan diren ikusita, nabaria da itzulpengintzaren historia berraztertu behar dela. Orain artekoak katalogoetako zerrendak, itzultzaileen berri ematen zutenak… izan dira gehienbat; edo kritika-lan laburrak, zeinek bere metodologia hartuta. Nolabait hori guztiori egoeraren arabera aztertzea falta da, bestelako jakintzekin lotzea, esan nahi baita hizkuntzatik haragokoekin.\nEuskal itzulpengintzaren historiaren berrirakurketa egitea helburu handinahia da, eta, noski, ez da nire egitekoa izango soilik, gurean diren gainerako itzulpengintza-ikertzaileen lana ere bada (badira baten batzuk). Horregatik erantsi diot “lehen pausoak” izenburuari. Azken finean, deskribapen osoaren zati bat baino ez da hau, eta zatiak baino ez dira izango nire aurrerantzeko lanak ere.\nZein erreferentzia erabili ditudan? Euskal adituen lanak eta itzulpenaren kritikan ari diren nazioarteko ikertzaileen lanak. Liburuaren bibliografia atalean duzue zehatzago iturrien berri.\nOrain tesia prestatzen ari zara. Itzulpengintzaren eta, are, euskal literaturaren inguruan egin diren tesi gehienak estatistiketan oinarritu dira: zenbat liburu itzuli diren, zenbat liburu erabiltzen diren… Horietan eskas izaten dira ekarpen teorikoak edo metodologia-proposamenak. Zurean, berriz, asmo hori ageri da: ez duzu besterik gabe deskribatzen orain arte zer egin den; aitzitik, metodologia bat ere zirriborratu nahi duzu.\nHalaxe da. Nor bere bidetik ibili gabe, oinarri bat ezarri gura da, jarraitu beharreko pauso batzuk eskaini. Itzulpenaren kritikan hor-han-hemen eman diren joerak aztertu, bildu eta gurean aplikatzea da asmoa, zelan edo zelan.\nBesterik duzu eransteko.\nEskerrak eman behar dizkiet bidean bultzada eman didaten guztiei. Lankide izan ditut horien arteko batzuk; lagunak eta ahaideak dira eskertu beharreko garaitikoak; izan ere, honelako ikerketek bizimodu jakin bat hautatzea dakarte, eta hurrekoei eskaini bide zaien denbora ikerketari oparitu behar izaten zaio.\nHonako hau ikerketa-lana dela argi utzi gura dut. Baten batek nobela bat edo saiakera lan bat balitz bezala har ez dezan liburua…\nBi dei egin nahi nituzke: batetik, nik jasotakoa lako beka-deialdiak ugaritu daitezela; bestetik, Itzulpengintzako ikasleek ikerketari ekin diezaiotela, hori ere bada-eta jorratu beharreko alorra.\nelkarrizketa kritika miren_ibarluzea


Ondarroako Kamiñaldeko larrialdi egoera dela eta, Udalak deia egiten die etxebizitza hutsak dituzten jabeei - Gehiago irakurri\nDEBABARRENEKO MANKOMUNITATEAK HIRI HONDAKINEN ZERBITZURAKO OFIZIAL GIDARI ETA PEOI ESPEZIALISTAK KONTRATATZEKO DEIALDIA EGIN DU - Gehiago irakurri\n2016 BIDEA DEBAN IZANGO DA IGANDEAN, EGITASMOAREN BIGARREN ETAPAREN AMAIERAN - Gehiago irakurri\nGazteak lan mundura sartzea errazteko Enplegu Anezka abiatuko da apirilean Debabarrenean - Gehiago irakurri\nHABIA KUTXAK ERAIKITZEKO TAILERRAK EUSKAL KOSTALDEKO GEOPARKEAN - Gehiago irakurri\nMAREARTEKO ZABALGUNERA BISITA GIDATUAK ESKAINIKO DITU EUSKAL KOSTALDEKO GEOPARKEAK - Gehiago irakurri\nUDAL KIROLDEGIAK ARETO BIZIKLETA BIRTUALAREN ZERBITZU BERRIA AURKEZTUKO DU - Gehiago irakurri\nARTE ESKOLAREN UDAKO IKASTAROAK ABIAN DIRA - Gehiago irakurri\nGIPUZKOAKO FORU ALDUNDIAK GI-638 ERREPIDEA HOBETZEKO ZERBITZUA KONTRATATZEKO DEIALDIA EGIN DU - Gehiago irakurri\nHIRI ETA HERRI JASANGARRIEN EUROPAKO 8. KONFERENTZIAREN BAITAN, GEOPARKEAK TAILER BAT HARTUKO DU BIHAR - Gehiago irakurri\nBADATOZ KOLOREZ BLAI UDALEKUAK! - Gehiago irakurri\nEspainiako Kongresu eta Senaturako hauteskundeak, 2016ko ekainaren 26an - Gehiago irakurri\nDEBARREN EGUNEKO EGITARAUA KALERATU DU DEBAKO UDALAK - Gehiago irakurri\nOstolaza udal liburutegia itxita maiatzaren 13an arratsaldez - Gehiago irakurri\nBETEAN AUDITORIA S.L.P ENPRESAK DEBAKO UDALAREN ONDARE ETA AURREKONTUEI BURUZ IGORRITAKO IKUSKARITZA TXOSTENA WEBGUNEAN ARGITARATUTA DAGO - Gehiago irakurri\nEUROPAKO GEOPARKEEN ASTEA OSPATUKO DA MUTRIKUN, DEBAN ETA ZUMAIAN MAIATZAREN 20TIK 29RA - Gehiago irakurri\nDenis Itxaso Turismo diputatuaren bisita Debabarrenera - Gehiago irakurri\nJARDUEREZ BETERIKO ASTEBURUA DEBAN - Gehiago irakurri\nKonexio mugikor azkarragoa eta estaldura hobea ekarriko ditu Debara 4G zerbitzu berriak - Gehiago irakurri\nDebako Udalak 250 poltsa biodegradagarriko paketeak jarriko ditu animalien jabeen eskura - Gehiago irakurri\nJosé Ángel Romano Perezek Deban aurkeztu zuen atzo bere azken eleberria - Gehiago irakurri\nUdal-euskaltegian egon daitezkeen beharrak betetzeko euskara-irakasleen lan-poltsa osatuko da - Gehiago irakurri\nAmaikak Bat Kirol Elkarteak neska jokalariak behar ditu lurralde/eskualde mailan jokatzeko - Gehiago irakurri\nHEMEN DA UDA KIROLA 2016 PROGRAMA - Gehiago irakurri\nGeoparkeak udako denboraldiari hasiera eman dio eta bi irteera gidatu berri estreinatu ditu - Gehiago irakurri\n2017ko San Roke jaietako kartel lehiaketa\nJai Batzordeak urtero ospatzen diren San Roke Jaiak direla eta, kartel lehiaketa antolatu du ondorengo oinarriekin:\n2017ko San Roke jaietako kartel lehiaketa - Gehiago irakurri\nEnpresa-proiektu berriak abian jartzeko diru-laguntzak. 2016ko deialdia. - Gehiago irakurri\nEspainiako Gorteetarako hauteskundeen emaitzak Deban - Gehiago irakurri\nUdako erakusketa artistikoaren XII. edizioa estreinatuko da larunbatean - Gehiago irakurri\nDonejakue Bideak N-634 errepidea zeharkatzen duen lekuaren parean segurtasuna hobetzeko proiektua martxan da\nGipuzkoako Foru Aldundiak Donejakue Bideak N-634 errepidea zeharkatzen duen lekuaren parean segurtasuna hobetzeko erabakia hartu du. Obraren aurrekontua 185.225,07 €-koa izango da eta lanak burutzeko bi hilabeteko epea aurreikusten da.\nDonejakue Bideak N-634 errepidea zeharkatzen duen lekuaren parean segurtasuna hobetzeko proiektua martxan da - Gehiago irakurri\nDATORREN ASTEBUKAERAN III. SURFING FESTA OSPATUKO DA DEBAN\nDatorren abuztuaren 5ean emango zaio hasiera III. Surfing Deba Festari. Udan ere kirolaz gozatzeko aukera zabala dagoela erakutsiko digute hainbat elkartek. Ostiraletik igandera bitarte ekitaldi ugari antolatu dituzte kolektibo hauek guztiek eta eszenatoki nagusiak Deba ibaia eta hondartza izango dira asteburu honetan zehar.\nDATORREN ASTEBUKAERAN III. SURFING FESTA OSPATUKO DA DEBAN - Gehiago irakurri\nLarunbat honetan hasiko dira Itziarko Kopraixak\nLarunbat honetan, abuztuaren 6an, Kopraixak hasiko dira Itziarren eta asteazkenera bitarte bost eguneko egitarau zabala antolatu dute auzolanean.\nLarunbat honetan hasiko dira Itziarko Kopraixak - Gehiago irakurri\nBadatoz San Roke jaiak!\nAurtengo festak gainean ditugu. Beste urte batez San Roke jaiez gozatzeko aukera bikaina izango dugu Jai Batzordeak antolatu duen sei eguneko egitarau zabalari esker. Izan ere, aurten egun bat gehiago izango dute San Roke jaiek. Egitaraua turismo bulegoan dugu salgai, zezenketetarako sarrerekin batera. Eskuko programa txikiak, ordea, etxeetan jasoko ditugu berehala.\nBadatoz San Roke jaiak! - Gehiago irakurri\nXLVII. Kaleko margo sariketarako oinarriak argitaratu ditu Debako Udalak\nUrtero bezalaxe, iraileko bigarren larunbatean, kaleko margo sariketa ospatuko da Deban. Cárdenas fundazioaren eta Haitz-haundi margo elkartearen laguntzarekin antolatu du aurten Udalak lehiaketa honen XLVII. edizioa.\nXLVII. Kaleko margo sariketarako oinarriak argitaratu ditu Debako Udalak - Gehiago irakurri\nDebako Udalak eta Cárdenas fundazioak III. literatur lehiaketa antolatu dute\n“III. Deba 100 hitzetan” literatur lehiaketa antolatu du aurten Debako Udalak Cárdenas Fundazioarekin batera. Oraingoan Debako Santa Katalinarekin zerikusia duten lanak aurkeztu beharko dituzte partehartzaileek. Hauek turismo bulegoan entregatu beharko dira 2016ko urriaren 15a baino lehen eta euskaraz edota gazteleraz sailkatuko dira.\nDebako Udalak eta Cárdenas fundazioak III. literatur lehiaketa antolatu dute - Gehiago irakurri\nDeba eta Zumaia arteko tren zerbitzua autobusez egingo da abuztuaren 29tik irailaren 7ra bitartean\nAbuztuaren 29tik irailaren 7ra bitartean, biak barne, autobusez egingo dira Zumaia eta Deba arteko bidaiak, trenbide sarean egingo diren konponketa batzuk direla-eta. Informazio gehiago 902 543 210 telefonoan edo www.euskotren.eus helbidean.\nDeba eta Zumaia arteko tren zerbitzua autobusez egingo da abuztuaren 29tik irailaren 7ra bitartean - Gehiago irakurri\nDEBAKO UDALAK ETA ELKAR ARGITALETXEAK XI. TENE MUJIKA BEKA SORTU DUTE\nDebako Udalak Tene Mujika bekarako oinarriak argitaratu berri ditu. XI. edizioa da aurtengoa eta, aurreko urtetan bezalaxe, Udalak Elkar argitaletxearen laguntzarekin antolatu du Euskal Herriko historia hurbilaren ezagutza zabaldu eta gure literatura aberasteko helburua duen beka hau. Proiektuak 2016ko abenduaren 11 baino lehen artxiboa@deba.eus helbidera bidali beharko dira.\nDEBAKO UDALAK ETA ELKAR ARGITALETXEAK XI. TENE MUJIKA BEKA SORTU DUTE - Gehiago irakurri\nDebako Udalak "Gozatuz" aisialdi berria aurkeztu du 2016/2017 ikasturterako\nMogel eta Zubi guraso elkarteekin elkarlanean, Debako Udalak aisialdirako eskaintza berria aurkeztu du 2016/2017 ikasturterako. Euskara oinarri hartuta, kultur jarduera desberdinak proposatzen dizkigute; hala nola, antzerkia, argazkigintza, sukaldaritza, idazkuntza edota irakurle taldea. Izena emateko azken eguna irailaren 16a izango da eta matrikula orria ikastetxeko idazkaritzan, turismo bulegoan edo udal liburutegian entregatu beharko da.\nDebako Udalak "Gozatuz" aisialdi berria aurkeztu du 2016/2017 ikasturterako - Gehiago irakurri\nXLVII. Kale margo sariketan aurkeztutako lanak Agirre Jauregiko erakusketa gelan izango dira ikusgai astebetez - Gehiago irakurri\nKalefood Market Debara iritsiko da asteburu honetan\nKIMMU enpresaren barnean sorturiko GASTROKULTURALA aholkularitza gastronomikoak antolatutako Kalefood Market izeneko FoodTruck, artisau eta musika ekitaldia Deban ospatuko da asteburu honetan. Sarrera doakoa izango da eta, bertan, 10 FoodTruck, 15 artisau eta sortzaile eta zuzeneko kontzertuak egongo dira.\nKalefood Market Debara iritsiko da asteburu honetan - Gehiago irakurri\nUdan bisitari atzerritarren kopuruak nabarmen egin du gora Debabarrenean\nDebabarreneko bisitarien kopurua %11,8 hazi da udan. Bereziki atzerritarren datuak egin du gora, iaz baino %28,5 gehiago etorri baitira. Debara eta Mutrikura hurbildu diren bisitariak Euskal Kostaldeko Geoparkeak erakarrita etorri dira batez ere. Bai kostaldean bai barnealdean, ostatuen okupazio maila oso altua izan da eta %100ekoa izatera iritsi da abuztuan. Eskualdeko sustapen turistikoaz arduratzen den Debegesa garapen agentziak laster izango du prest turismoaren Plan Estrategiko berria 2016-2020 eperako.\nUdan bisitari atzerritarren kopuruak nabarmen egin du gora Debabarrenean - Gehiago irakurri\nASTEBURUAN MAREARTEKO ZABALGUNEA DESKUBRITZEKO AUKERA ESKAINIKO DU GEOPARKEAK MUTRIKUN, DEBAN ETA ZUMAIAN, MAREA BIZIEKIN - Gehiago irakurri\nAsteburu honetarako aurreikusita zegoen KALEFOOD Market ekitaldia bertan behera geratu da\nKalefood Market izeneko foodtruck, artisau eta musika ekitaldia bertan behera gelditu da, beste behin, antolatzaileek adierazi digutenaren arabera.\nAsteburu honetarako aurreikusita zegoen KALEFOOD Market ekitaldia bertan behera geratu da - Gehiago irakurri\nHemen dugu irailaren 23 eta 24an Deban ospatuko den Euskal Jaiko egitaraua! Urtero bezalaxe, Zuhatza Euskara Elkarteak eta Debako Udalak denon gustukoa izatea espero den egitarau zabal bat prestatu dute iraileko azken larunbat honetarako: musika, dantzak, taloak, erromeria, bazkari herrikoia eta VI. Marmitako lehiaketa.\nEuskal Jaia 2016 - Gehiago irakurri\nIrailaren 24an III. Flysch beltza igeriketa zeharkaldia ospatuko da Mutriku eta Deba artean - Gehiago irakurri\nBegirada desberdinak argazki erakusketa Agirre jauregian egongo da astebetez\nJose Luis Aperribai, Juan Ignacio Aizpurua eta Einer Rodriguez Ponce argazkilarien lanak biltzen ditu Begirada desberdinak argazki erakusketak. Hauek Agirre Jauregiko erakusketa gelan egongo dira ikusgai irailaren 23tik urriaren 2ra bitartean.\nBegirada desberdinak argazki erakusketa Agirre jauregian egongo da astebetez - Gehiago irakurri\nHauteskunde autonomikoetarako emaitzak Deban\nAtzo, irailak 25, Eusko Legebiltzarrerako hauteskundeak ospatu ziren. Deban % 67.03ko partaidetza izan genuen bozka ematerako orduan.\nHauteskunde autonomikoetarako emaitzak Deban - Gehiago irakurri\nIbar Oihar erakusketa Deban\nDebara ere iritsi da Ibar Oihar: Deba arroan eginiko soinu- eta kultura-ikerketa herritarren eskura jartzen duen modulu-erakusketa. Cristina Enea Fundazioak eta Gipuzkoako Ur Kontsortzioak sustatutako egitasmo hau AudioLab kolektiboak garatu du, 2015ean zehar Deba ibarrean eginiko landa-lan baten bidez. Erakusketa honek pilatutako material eta erregistro esanguratsuenak biltzen ditu eta Debako Udaletxeko sarreran egongo da hilaren 20ra arte.\nIbar Oihar erakusketa Deban - Gehiago irakurri\nDebako Beldur Barik lehiaketarako deialdia zabaldu berri du Deba Udaleko berdintasun sailak. Emakumeek jasaten duten bereizkeria-egoerari aurre egiten dioten arte adierazpen mota oro onartuko dira. Lehiaketan 12tik 16 urtera bitarteko gazteak aurkeztu ahal dira eta epea azaroaren 9an amaituko da.\nAnima zaitez eta adierazi zure beldur barik jarrera! - Gehiago irakurri\nZabor tasaren igoera\n2016ko bigarrengo seihilekotik aurrera zaborren ordainagiriek %12,47ko igoera jasango dute.\nZabor tasaren igoera - Gehiago irakurri\nAitor Oñederraren “I said I would never talk about politics" lana Goya sarietarako lehen aukeraketan\nDatozen asteetan jakingo dugu Aitor Oñederraren lana 2017ko Goya saietarako lehian izango den. ZORIONAK!\nAitor Oñederraren “I said I would never talk about politics" lana Goya sarietarako lehen aukeraketan - Gehiago irakurri\nDonejakue Bideak Mardari eta Itxaspe artean igarotzen duen errepide zatian oinezkoen segurtasuna hobetzeko lanak amaitu dira\nGipuzkoako Foru Aldundiak Donejakue Bideak N-634 errepidea zeharkatzen duen lekuaren pareko segurtasuna hobetzeko, oinezkoentzako pasabideak ezarri ditu eta seinalizazioa hobetu du.\nDonejakue Bideak Mardari eta Itxaspe artean igarotzen duen errepide zatian oinezkoen segurtasuna hobetzeko lanak amaitu dira - Gehiago irakurri\nEkaingo haitzuloa munduko edozein bazterretatik bisitatzeko aukera - Gehiago irakurri\n"Tripontziak" ekimen gastronomikoaren hirugarren edizioa ospatuko da Debabarrenean\nDebabarreneko Klub Gastronomikoko kide diren establezimenduek menu eta pintxo landuak eskainiko dituzte prezio berezian. Garaian garaiko eta bertako produktuen kontsumoa sustatzea eta Debabarreneko establezimenduak ezagutzera ematea dira ekimen honen helburuak.\n"Tripontziak" ekimen gastronomikoaren hirugarren edizioa ospatuko da Debabarrenean - Gehiago irakurri\nUrtero bezalaxe, Debako Udaleko berdintasun sailak “Emakumeenganako indarkeriaren aurkako nazioarteko egunaren” (azaroaren 25aren) inguruan hainbat ekimen antolatu ditu. Ekintza hauen helburu nagusia Debako herritarrak gai honen inguruan sentsibilizatzea da.\nEmakumeenganako indarkeriaren aurkako nazioarteko eguna - Gehiago irakurri\nDebako nesken V. Pala Txapelketa jada azken txanpan\nAzken txanpara iritsi da Debako nesken V. Pala Txapelketa. Atzo, azaroak 24, finalerdiak jokatu ziren eta bihar, berriz, final handia. Txapelketaren hasieran aurkeztu ziren 20 bikoteetatik lau iritsi ziren finalerdietara, denak Debakoak.\nDebako nesken V. Pala Txapelketa jada azken txanpan - Gehiago irakurri\nHondakinak biltzeko sistema berria ezarriko da Deban\nHondakinak jasotzeko edukiontzi bidezko sistema berria ezarriko da abenduan. Edukiontzi horiek zabaltzeko beharrezkoa da txartel elektronikoa. Udalak hainbat hitzaldi emango ditu sistema berri honen inguruan eta datorren egunotan material banaketa egingo da.\nHondakinak biltzeko sistema berria ezarriko da Deban - Gehiago irakurri\n"Ez, ez, ez Debako zentral nuklearraren kontrako mugimendu herritarraren historia" liburuaren aurkezpena\nAsteazkenean aurkeztuko da "Ez, ez, ez Debako zentral nuklearraren kontrako mugimendu herritarraren historia" liburua Agirre jauregiko ispiluen gelan. Debako Udalak, Elkar argitaletxearekin batera antolatu ohi duen IX. Tene Mujika Bekari (2014) esker ikusi du argia lan honek. Aurkezpena arratsaldeko 7etan izango da eta bertan egongo dira, besteak beste, liburuaren egileak: Jose Mari Izaga, Pako Salegi eta Carmelo Urdangarin.\n"Ez, ez, ez Debako zentral nuklearraren kontrako mugimendu herritarraren historia" liburuaren aurkezpena - Gehiago irakurri\nLuzaro aldizkaria udaleko webgunean zintzilik\nPasa den mendeko 60 eta 70. hamarkadetan, diktadura garaian, Debako gazteek GAZTEEN ELKARTEA eratu zuten eta besteak beste, LUZARO aldizkaria kaleratu zuten. Debako Udalak Luzaro aldizkari bilduma osoa digitalizatu du eta gaurtik aurrera ikusgai dago webgune honetan.\nLuzaro aldizkaria udaleko webgunean zintzilik - Gehiago irakurri\nVIII. Animadeba Gortina lehiaketa - Gehiago irakurri\n2017ko idi probatan 19 idi parek hartuko dute parte - Gehiago irakurri\nAnimadeba 2016: Debako IX. animazio zinemaldia - Gehiago irakurri\nEl Kolmado ibiltaria Deban izango da bihar - Gehiago irakurri\nUrtarrilaren 7an egingo da Deban Urte berriko feria handia - Gehiago irakurri\nUrte Berriko Feria 2017 - Lehiaketako emaitzak - Gehiago irakurri\nNaiara Zubimendi eta M. Antonia Manzano, "Deba 100 hitzetan" III. literatur lehiaketako irabazleak - Gehiago irakurri\n2017ko idi-probetako sailkapena - Gehiago irakurri\nJon Alonsok irabazi du Tene Mujika Saria, “Naparra” kasuaz idazteko proiektu batekin - Gehiago irakurri\nHelmuga turistiko jasangarri gisa promozionatuko da Euskal Kostaldeko Geoparkea Fiturren - Gehiago irakurri\nDebabarrenak bere eskaintza turistikoa aurkeztuko du FITURen - Gehiago irakurri\nGorputz mugimendutik norbere barnera eta mundura dantza tailerra - Gehiago irakurri\nEuskal Kostaldeko Geoparkea, National Geographic-eko "eguneko argazkia" - Gehiago irakurri\nDebako Udalak Osio gunerako hirigintza-plan berri bat onartu du - Gehiago irakurri\nDebako hiru haur-parkeen berrikuntza lanak martxan dira - Gehiago irakurri\nDebako Udalak 2017ko udal gida berria argitaratu du - Gehiago irakurri\nUdalak lan munduan sartzeko zailtasunak dituzten pertsonentzat Enplegu Plan bat jarri du martxan - Gehiago irakurri\nDebako Udalak Emakumeen Nazioarteko Egunaren baitan antolatu diren ekintzen egitaraua kaleratu du - Gehiago irakurri\nGaliziako Ortegal eskualdeko ordezkaritzaren bisita hartuko du astelehenean Geoparkeak - Gehiago irakurri\nDebako Santa Maria Eliza, Gipuzkoako Eraikuntza Paregabeak lehiaketako hautagaien artean - Gehiago irakurri\nGipuzkoako Foru Aldundiak “Instant1ean” Instagrameko lehiaketaren II. edizioa abiarazi du - Gehiago irakurri\nTurismo bulegoko harrera eta komunikaziorako administrari laguntzaileen lan-poltsa berria eratuko du Udalak - Gehiago irakurri\nKultur programaziorako plan berria - Gehiago irakurri\nGeoparkeak bisita gidatu programa berrituari ekin dio, bere balio natural eta kultural itzela ezagutzera emateko - Gehiago irakurri\nDebako Santa Maria Eliza, "Cuando dejes de quererme" filmeko eszenatoki bihurtuko da - Gehiago irakurri\nJose Angel Romano Perez Deban izango da bere lan berria aurkezten - Gehiago irakurri\nNorbere gorputzarekin konektatzeko dantza eta mugimendu tailerra - Gehiago irakurri\nDebako Udal Batzarrak behin behineko onespena eman zion atzo Udalaren 2017ko Aurrekontu Orokorrari - Gehiago irakurri\nDeba ibaiaren Paisaiaren Ekintza Plana lantzeko bilera irekia deitu dute Debako eta Mutrikuko Udalek - Gehiago irakurri\nEuskal Kostaldeko Geoparkea Basque Fest jaialdian izango da Aste Santuan\nEuskal Kostaldeko UNESCO Geoparkeak bigarren urtez hartuko du parte Basque Fest jaialdian Bilbon, apirilaren 12tik 16ra.\nEuskal Kostaldeko Geoparkea Basque Fest jaialdian izango da Aste Santuan - Gehiago irakurri\nHaitz-haundi elkarte artistikoaren margolanak Estalitako Pasealekuan ikusgai - Gehiago irakurri\nDebako Udalak Santa Katalina berreskuratu du\nUdalak Santa Katalina ermita eta haren lursailek osatzen duten 63.468 m²-ko lurzatia erosi berri du 30.000 euroan. Gaur goizean sinatu da eskritura Zarauzko notaritzan. Udalak eskerrak eman nahi dizkio Alfonso del Valle Lersundiri, urte hauetan guztietan azaldu duen laguntza eta borondate onagatik.\nDebako Udalak Santa Katalina berreskuratu du - Gehiago irakurri\nKolorez Blai udalekuetarako izen-ematea asteazkenean zabalduko da\nDeban Kolorez Blai udalekuak izango ditugu uztailean zehar. Izen-ematea maiatzaren 10etik 23ra bitartean egin beharko da. Informazio gehiagorako deitu 943 19 13 83 telefonora edo idatzi koloreanitz@gmail.com helbidera.\nKolorez Blai udalekuetarako izen-ematea asteazkenean zabalduko da - Gehiago irakurri\nDeba Musikalek 2017/2018 ikasturterako matrikulazio epea zabalduko du datorren astelehenean - Gehiago irakurri\nAbian da Debako I. mural / grafiti sariketa\nDebako Udalak I. mural / grafiti sariketa antolatu du, modalitate hauetako sortzaileei Estalitako Pasealekuan ezarri nahi diren paneletan esku hartzeko aukera luzatzeko helburuarekin. Interesatuek izen-emate orria bete eta behean eskatzen den dokumentazioarekin batera, udaletxera helarazi beharko dute ekainaren 16a baino lehen.\nAbian da Debako I. mural / grafiti sariketa - Gehiago irakurri\nEgitarau zabala Debarren Egunerako\nTarinok maiatzaren hirugarren igandean ospatzen dugu geure eguna: Debarren Eguna. Aurten, hilaren 21ean izango da egun handia, baina berau ospatzeko hainbat jarduera antolatu dira maiatzaren 19 eta 21a bitarte.\nEgitarau zabala Debarren Egunerako - Gehiago irakurri\nArte Eskolak 2017-2018 ikasturterako matrikulazio epea zabaldu du - Gehiago irakurri\nGeoparkeko kostaldearen garbiketa auzolanean\nEuropako Geoparkeen Astearen baitan, maiatzaren 27an Euskal Kostaldeko Geoparkearen ekimenez eta Gipuzkoako Foru Aldundiaren laguntzarekin, Geoparkeko kostaldearen garbiketa egingo da auzolanean.\nGeoparkeko kostaldearen garbiketa auzolanean - Gehiago irakurri\nGeoparkeko kostaldea garbitzeko auzolana, Europako Geoparkeen Astearen baitan - Gehiago irakurri\nEuskal Kostaldeko Geoparkearen Batzorde Zientifikoak lehen bilera egin zuen atzo, Deban\nAtzo, ostiralez, Euskal Kostaldeko Geoparkearen Batzorde Zientifikoak lehen bilera egin zuen Deban. Bileran Geoparkearen plan estrategikoaren berri eman zitzaien batzordekideei eta batzordearen beraren garrantzia azpimarratu zen.\nEuskal Kostaldeko Geoparkearen Batzorde Zientifikoak lehen bilera egin zuen atzo, Deban - Gehiago irakurri\n« » 1 2  4 5 6 7 ... 10


Donostiako Berritzegunea: Irakurketa dialogikoa\nAzaroaren 4 eta 11an, bi lan saio egin ditugu Donostiako Berritzegunean Irakurketa dialogikoari buruz.\nMigue Lozarekin partekatu Irakurketa dialogikoaren dugu marko teorikoa:\nTestu desberdinak erabili daitezke: alde batetik testu literarioak (ipuiak, poemak...) eta bestetik, gelan egunero erabiltzen ditugu eduki testuak. Gizarte Zientzietan erabiltzeko hainbat testu eremu sozialari buruzko blog honetan aurkitu daitezke.\nBlog honetan Hizkuntza eta Gizarte Zientziekin lotuta dauden testuak aurki genitzake gehienbat. Eta hemen aurkituko ditugu irakurketa dialogikoa egiteko argibideak\nSaioa hauetan 15 irakasle aritu gara lanean eta gelako praktika ere partekatu dugu. Ikasleek irakurtzeko modu honetan inplikatzen dira, testu iruzkina egitetik pertsonal-iruzkina egitera pasatzen dira, norberak atentzioa eman diona komentatuz eta azalduz.\nGaiak: Bigarren Hezkuntza, Gizarte Zientziak, Hizkuntzak, inklusioa, Irakurketa dialogikoa, Lehen Hezkuntza


“Emakume guztiek esaldi bera errepikatzen dute hasieran: ‘Nik ez daukat kontatzeko ezer’” (Argazkia: Hodei Torres)\nEtxeko argazkiak baliatuta, memoria kolektiboko ariketan, Bilboko auzo garaietako (San Frantzisko, Bilbo Zaharra eta Zabala) emakumeen historia jasotzen du ELLAS proiektuak. Nola suertatu da?\nOso era naturalean eman da. Haien etxeetan egin ditugu topaketak, eta etxeko argazki albumen bitartez euren bizipenetara heldu gara. Kontakizun horietatik guztietatik memoria-atlasa osatu nahi izan dugu. Album berri bat, album kolektiboa; elkargune bat sortu memoria aktibatzeko.\nNortzuk dira emakume horiek?\nBizitza asko daude toki berean konektaturik, auzo hauetan, Bilboko auzo garaietan. Hainbeste dira, denak garela ELLAS. Euren argazkien bitartez ibilbide oso bat egiten dugu auzoa zeharkatu duten une historiko eta sozialetatik. Bakoitzaren bizitzaren oroimenean gurutzatzen dira dendak, tabernak, zinemak eta eskolak; denak igaro dira Mercheren gozoki dendatik. Argazki horiek elkarrekin nahastean, memoria kolektiboen album berri bat sortzen dute, auzo garaietako historia eta oraina gainbegiratzen dituzten klixeak eta estigmak iraultzen dituena, eta bertako emakume anonimoen bizitzak azaleratzen dituena. Zentroan bizi arren, bazterrekoak direnak; eta nortasun eta biziraupen estrategia indartsuak dituztenak.\nHistorikoki estigmatizatuta dauden auzoetako emakumeak eta bizilagunak izateak zein lotura du ahanzturarekin?\nBi isiltasun mota daude. Isiltasun autoinposatua, askatasun ariketa bat dena, gogoratu edo esan nahi ez dena isilean mantenduz; eta inposatutako ahanztura, zapalkuntza sozial gisa jarduten duena. Emakumeen istorioak eta ahotsak ez daude historia hegemonikoan, maila globalean ematen den zerbait da hori. Auzo garaietan beste zapalkuntza batzuk gehitzen zaizkio emakume izateari, klasea eta arraza kasu. Horregatik dira hain adierazgarriak beraien testigantzak, hain zuzen ere auzo hauetan estigma, klixe eta tabuak lotzen direlako moja, puta, ijito, trans, etorkin, militante eta poker jokalari horien guztien bizitzetan.\nZer moduz hartu dute proiektua?\nGuztiekin izandako topaketak zoragarriak izan dira. Sukalde eta egongeletara sartzeko eta argazkiak eta bizitako istorioak partekatzeko konfiantza esparruak sortu ditugu. Bada esaldi bat guztiek errepikatzen dutena hasieran, mantra bat bailitzan: “Nik ez daukat kontatzeko ezer”. Uste dut emakumeen belaunaldi horri gizarteak zor diola beraien bizitzen protagonista sentiaraztea eta euren bizipenei garrantzia ematea. Baina ondoren etorritako guztiei ere zor diegu. Familia-historiak oinordetzen direlako, baina isiltasuna ere bai. Haiek poz-pozik daude eta geroz eta gehiago dira proiektuan parte hartu nahi dutenak.\nEspazio pribatutik publikora eraman dituzu emakumeen argazkiak eta istorioak. Zein da banakako memoriatik memoria kolektibora jauzi egitearen garrantzia?\nBildutako argazkiak espazio publikora eraman nituen 2020ko konfinamendu betean. Auzoan erabiltzen ez ziren lokaletako pertsianetan formatu handiko argazkiak txertatu nituen, QR kode banarekin, kodearen bitartez emakumeen ahotsak entzuteko aukera emanez. Memoria indibidual horiek kolektiboan txertatzeak aipatu gabeko errealitateak agerian uzten ditu, norberaren istorio indibiduala izateari uzten dio, leku komunak seinalatuz. Bizitza asko eta auzo bera, eta emakume izatearen baldintza beti presente.\nBilboko auzo garaietan ere ematen ari da gentrifikazio prozesua. Homogeneizazioaren, despertsonalizazioaren eta bizilagunak kanporatzearen aurrean, zer suposatzen du proiektu honek?\nPremiazko une sozial eta kulturala bizi dugu, oso garrantzitsua da bertan bizi diren emakumeen kontakizunak entzutea. Etengabe aldatzen ari den auzoa da, memoria ezak mehatxatua. Historia aitortzea funtsezkoa da bertakoen nortasunari eusteko.\nLiburu baten argitalpena duzu esku artean orain. Zer aurreratu diezagukezu?\nProiektuaren izaera bizia jasoko duen argitalpena da. Album zabal bat, non protagonistak ikusi eta entzun ahal izango ditugun. Emakumeak euren ahotsetik entzun ahal izatea koherenteena zenez, Alberto de la Hoz soinu pieza bat lantzen ari da liburuan txertatzeko, 30 ordutik gorako lekukotasunetatik abiatuta. Haien ahotsak gurutzatuz, oroitzapen intimo eta pertsonalak berreraikitzen dituzte, eta elkarrizketa koral batean elkartuta, talde testigantza berri bat sortzen da, argitaratu gabeko kontakizun bat. Zazpi hilabete daramatzat edizio eta eraikuntza prozesu betean murgilduta, Federico Paladino de la Balsa editorearekin batera. Esku artean edukitzeko eta partekatzeko irrikaz nago!\nArgazki albumek gordetakoa\n“Carmen eta Puri auzokideen argazki albumetako istorioak entzuten ordu asko eman ondoren, lehenengo proiektu dokumentala egin nuen: 17. eskailera. Somera kalean hogei urte luzez bizi eta gero, eraikinetik kaleratu gintuzten eta ibaiaren beste aldera lekualdatzean, Savina Lafita ezagutu nuen; antropologoa, memoria eta genero prozesuen ikertzailea. ELLAS proiektua galdera soil batekin hasten da: zer gertatuko litzateke auzoko emakumeei eskatzen badiegu euren albumak erakuts ditzaten?”\nKanal hauetan artxibatua: Argazkilaritza | Oroimen historikoa | Feminismoa | Bilbo\n2022-06-10 | Sustatu\nArtikulu hau ilustratzen duen argazkia duela 50 urte egin zen. 1972ko ekainaren 8an, AEBetako undar armatuak Trang Bang herria bonbardatu zuten napalm bonbekin. Nekazari herri hartako biktimen artetik, haur multzo batek ihesean irten zuen, eta herri kanpoan zeuden... [+]\nKoldo Mitxelena Kulturunean erakusketa zabal bat dago ikusgai Donostiako familia entzutetsuenetako bateko kideek ateratako argazkiekin: Aurrera eginez deitu diote. José Brunet Berminghamek XIX. mendearen azken herenean ateratako dozenaka argazkiz dago osatuta eta benetako... [+]


Galesaren gaur egungo egoera Galesen • ZUZEU\nGalesaren gaur egungo egoera Galesen –\nEuropan euskararen egoera soziolinguistikoarekin antz gehien duen hizkuntza galesa da. Hala izan da bederen urte luzeetan, egia bada ere, azken boladan, euskarak abantaila atera diola hizkuntza zeltiko horri (agian ofizialtasuna lehenago eskuratu zuelako). Cymdeithas galesaren aldeko erakundearen Colin Nosworthyk eta Maia Jonesek galesaren erradiografia egin diote NAZIOGINTZAri:\nArgazkia: Daily Post.\n«Azken hizkuntza-erroldak (2011. urtekoak) agerian jarri zuen beherakada txiki bat gertatu zela galesaren hiztunen kopuruan Galesen, kopuru hori 562.000 hiztunekoa izanik (populazio osoaren %19, gutxi gorabehera). Erroldak ere erakutsi zuen beherakada hori are bortitzagoa izan zela ohiko eremu galesdunetan: Ceredigion et Carmarthenshire konderrietan, esaterako, historian lehenengo aldiz hiztunen kopurua %50etik behera gelditu zen.\nHezkuntzari dagokionez, Galesko hezkuntza-sisteman ikasle batzuek galesezko murgiltze-ereduan ikasten dute, eta beste batzuek ingeles hutsez, galesa bigarren hizkuntza bezala ikasiz. Adinaren arabera kopuruak ezberdinak dira: 2016an, esaterako, 7 urteko ikasleen artean %22k galesez ikasten zuen, eta ehuneko hori jaitsi egiten zen adina gora joan ahala (14 urterekin %18ak ikasten zuen murgiltze-ereduan)\nDerrigorrezko irakaskuntza bukatutakoan (16 urterekin) Galesko ikasle guztiek galesezko azterketa bat egin behar dute.\nGure erakundeak (Cymdeithas Yr Iaith Gymraeg) ingeles hutsezko ereduaren (non galesa bigarren hizkuntza bezala irakasten den) desagerpena eskatzen du, ikusten dugulako ikasleek galesez ondo hitz egin ahal izateko ez dela baliagarria. Eredu berri bat eskatzen ari gara, galesaren etengabeko irakaspena burutuko duena. Hiru gomendio dituen dokumentu bat sortu dugu horretarako:\nEbaluatzeko sistema aldatzeko gomendioa: gaur egungo ebaluatze-sistema, etengabeko ebaluazioan oinarritzen den beste sistema batek ordezkatzea, helduekin egiten den bezalaxe.\nEbaluazio-sistema komuna ezartzeko gomendioa, batez ere ahozko gaitasunak ebaluatuko dituena\nAhozko ebaluazio komunak egiteko gomendioa, 14-16 urte bitarteko ikasle guztientzat.\nGalesezko Bigarren Hezkuntzari dagokionez, galesez ikasteko aukera asko aldatzen da konderrien arabera. Konderri batzuetan galesezko Bigarren Hezkuntza eskaintzen duten eskolen kopurua handia da, baina beste batzuetan eskola gehienetan oinarrizkoena besterik ez da irakasten, eta eskola gutxietan eskaintzen da galesezko Hezkuntza.\nKomunikabideen esparruan, beharrezkoa da Galesi eskuduntzak ematea irrati-telebisten arloan. Gaur egun Galesen dugun galesezko telebistaren kanal bakarra mehatxupean dago, murrizketa handiak dituelako eta bere ildo editoriala kolokan dagoelako. Galesezko irrati-zerbitzua ere kanal bakar batera mugatzen da. Egoera geldirik dago, XX. mendeko 1980ko hamarkadatik ezer ez da aldatu, ez dugu ezer aurreratu eremu horretan azken urteotan. Orain kanpaina handi bat martxan jarri dugu, ”Datganoli Darlledu” izenekoa (“Transferitu Irrati-telebistak”) ikuspuntu galestar batekin funtzionatuko duten galesezko komunikabideak sortzeko, Londresi begira daudenek kontuan hartzen ez dutena. Arlo horretan eskumenak izateak narratiba nazional bat garatzen eta irrati-telebistako industria hedatzen lagunduko liguke.\nArgitalpenen industriari dagokionez, 2016an 367 liburu argitaratu ziren galesez (testu-liburuak kontuan hartu gabe), eta 366.305 ale saldu ziren. Literatura galesaren inguruan arlo sendo bat dago, eta Galesezko Liburuen Kontseiluak editoreen eta tokian tokiko aldizkari eta egunkarien lana koordinatzen du.\nGazteak eta hizkuntza: 2011ko erroldaren arabera, 15 eta 19 urte bitarteko gazteen artean %29,4 gales-hiztuna zen, eta 20-24 urtekoen artean %17,6.\nErabilerari dagokionez, 2013-2015eko Hizkuntzaren Erabilerari buruzko Inkestaren arabera, 16-29 urte bitarteko gazteen %15ak etxean beti galesez edo batez ere galesez hitz egiten du.\nGazteen artean galesezko musikaren emanaldiak oso ezagunak dira, eta galesezko musikaren industria oparoa da. Urtean zehar jaialdi eta kontzertu ugari daude, eta baita kontzertu erraldoi bat ere, Galesko Eisteddfod Nazionalaren “Maes B”n ospatzen dena.\nGure hizkuntzaren indargune nagusia galestar gehienen sostengua dela iruditzen zaigu. Duela gutxi kaleratutako inkesta batek agerian utzi zuen galesaren aldekoak gehiago direla kritikoak baino. Hala ere, aldeko horien eta hiztunen arteko aldea handia da, beraz aldeko ugarik ez dute gero galesa ikasten eta erabiltzen.\nGure ahulgune nagusia globalizazioari eta balio neoliberalen gorakadari lotuta dago eta horrek zaildu egiten digu etorkizunean komunitate sendo bezala irautea: lana aurkitzeko zailtasunak, zerbitzuen murrizketak, etab. Bide alternatiboak bilatu beharrean gaude gure hizkuntzari etorkizun oparoa eman ahal izateko».\nGalesaren gaur egungo egoera Galesen Galesaren gaur egungo egoera Galesen Galesaren gaur egungo egoera Galesen\nGales, galesa, hizkuntza gutxituak


Honakoak dira maiatzeko ohiko osoko bilkurak hartu dituen erabakiak:\nMusika Eskolako lanpostuen zerrenda moldatzea erabaki da, egungo baldintza, egoera eta eskaintzara egokituta. Eskolako zuzendaritzaren adostasunarekin eta ordezkari sindikalekin negoziatuta egin da proposamena, antolaketa egokia lortu nahian eta egonkortasunerako urratsa egin nahian. Udal gobernua osatzen duten EH Bildu (6), Auzoak (3), Usansolo Herria (2) eta Podemosen (1) aldeko 12 botoekin onartu da erabakia, eta oposizioko 8 abstentzioekin (EAJren 5, PSE-EEren 2 eta atxiki gabeko zinegotzi 1). Honakoak dira aldaketak:\n- Saxofoi irakaslearen lanaldia, biolontxelo irakaslearena eta baxu elektrikoarena %50 izatetik %30ekoa izatera igaroko dira, ez baitago lanaldiak betetzeko adina eskaerarik.\n- Solfeoa/musika-hizkuntza lanpostu bat piano irakasle postu bihurtu da, lan hori egiten zuen arren izendapena eguneratu gabe zegoelako.\n- ‘Solfeo’ izendapena ‘musika-hizkuntza’ bihurtu da, egungo ikasketa planetako izendapenetara egokitzeko.\n- Trikitixa irakasleari dagokion sailkapena egokitzea. A2 sailkapena zuen orain arte eta C1 izango du orain, lanpostuak behar duen titulaziora egokitzeko.\nGizarte Ekintzako diru-laguntzak banatzeko sistema egokitu da, akats bat zuzentzeko: laguntzetarako 37.000 euroak konkurrentzia bidez banatuko zirela jasoa zegoen, baina horitetik 16.000 euro lehia horren bidez banatzekoak dira eta gainontzeko 21.000 euroak nominalki. Okerra zuzendu da. Era berean, Lamintxu elkarteak uko egin dio jaiak antolatzeko 4.500 euroko diru-laguntzari eta UJABA Usansoloko Jai Batzordeak hartu du beregain erantzukizun hori. Bi gai horiek onartu dira EH Bilduren, Auzoak-en, Usansolo Herriaren, Podemosen, EAJren eta PSE-EEren aldeko 19 botoekin eta atxiki gabeko zinegotziaren kontrako botoarekin.\n2021ean gastatu ziren eta fakturak 2022an jaso diren eragiketen gastuak ordaintzeko erabakia hartu da, aho batez.\nPapera eta kartoia biltzeko eta garraiatzeko zerbitzua eta hiri hondakin solidoak zabortegi kontrolatura eramateko zerbitzua urtebetez luzatzea erabaki da, aho batez.\nItzagako lur zati baten (S-IZ1 sektoreko SZI-W.2 eremuaren) xehetasun azterlana aldatzea onartu da. Aurretiazko onarpenak eginda zeuden dagoeneko eta azken tramitea izan da. Enpresa batek Itzagako industriagunean bi nabe eraikitzeko baimenari dagokio. Aho batez onartu da.\nHomofobia, transfobia eta bifobiaren aurkako eguna maiatzaren 17an izan zela eta, adierazpen instituzionala onartu da. PSE-EEk aurkeztu duen mozioaren aurrean Eusko Legebiltzarrak onartutakoa proposatu du EAJk, eta hori onartu da, aho batez.\nLGTBIfobia adierazpen instituzionala


Guggenheim museoak zabaltzeko proiektuari ekin dio berriz, Gernika inguruan | EiTB Kultura\nGuggenheim museoak zabaltzeko proiektuari ekin dio berriz, Gernika inguruan\nGuggenheimek zabaltzeko proiektuari ekin dio berriz, Gernika ingurua jomugan ipinita\nEusko Jaurlaritzak eta Bizkaiko Foru Aldundiak baztertu dute museoa legegintzaldi honetan zehar, 2019a baino lehen, hedatzea, baina zentroaren arduradunak hainbat aukera aztertzen ari dira.\n'Guggenheim 2 ez da gure lehentasuna'\nGuggenheim Bilbao Museoaren zuzendaritzak museoa zabaltzeko egitasmoari heldu dio berriz, hamarkada honen hasieran krisiaren eraginez baztertu eta gero, eta Gernika inguruko hainbat kokaleku posible aztertzen ari da.\nBilboko erakustokiak berak berretsi du mugimendu hauek Gernika inguruan egiten ari direla, duela urte batzuk proposatutako kokalekua, Busturia-Sukarrieta, zokoratu eta gero.\nFundazioaren Patronatuak abenduan eginiko bileran onartu zuen Guggenheim hiriaren kanpoaldera zabaltzeko egitasmoa berriz martxan jartzea, eta proiektu hori 2018-2020 eperako Plan Estrategiko berrian sartu dute.\n2019a baino lehenago\nNolanahi den, museoaren jabe diren euskal erakundeek (Bizkaiko Aldundia eta Eusko Jaurlaritza) baztertu dute zabaltze hori legegintzaldia bukatu aurretik, 2019a baino lehenago, egiteko aukera.\nEuskadi Irratian egindako elkarrizketa batean, Joxean Muñoz Eusko Jaurlaritzako Kultura sailburuordeak adierazi du museoa zabaltzea ez dela “lehentasuna” eta mugimenduon berri prentsaren bitartez jakin duela. Muñozen esanetan, Jaurlaritzaren lehentasunak dira “krisiaren ondorioak arintzea eta euskal kultura ekosistema indartzea”.\nGuggenheimetik azaldu dutenez, bestalde, Vidarte zuzendaria hainbat egoitza posible bisitatzen hasi da, eta otsailetik hiru tokitan egon da, museoa zabaltzeari ekitea datorren legegintzaldian erabakiz gero prest egoteko: Dalia mahai tresnen fabrika (itxita dago eta 18.000 metro koadro ditu), Muruetako ontziola eta Urbietako futbol zelaia, Gernikako Itsasadarraren ertzean.\nGuggenheim Bilbao Museoaren ordezkariek azpimarratu dutenez, Plan Estrategikoaren puntu horren garapen maila “oso-oso txikia da”, hastapenetan dago, eta gogora ekarri dute proiektu hori abian jartzeko “adostasun maila oso handia eta erakundeen babesa” behar dela, eta “une honetan ez gaude puntu horretan”.\nEstrasburgok Espainia zigortu du Porturi eta Sarasolari tratu txarrak emateagatik\nErkoreka, PSEren kritikez: 'Zilegi da txostenaren inguruan beste iritzi bat izatea'\nEH Bildu: 'Tortura metodo homologatua izan da, erabaki politiko baten fruitua'\nTorturaren aurkako Europako Batzordea: 'Jaurlaritzaren txostena oso interesgarria da'\nPSE ez dago ados torturari buruzko txostenarekin, ez mamian ezta forman ere\n4.113 tortura kasu izan dira EAEn 1960 eta 2014 urteen artean\nJaurlaritzak torturak ikertzeko eskatu dio Espainiako Gobernuari\nMilaka pentsiodunek elkarretaratzeak egin dituzte hamargarren astelehenez jarraian\nAlerta laranja elurragatik, astearte eguerdira arte\nErNE: 'Aurrerapenak eman dira gaurko negoziazio bileran, baina urriak izan dira'\nEusebio eta Loren, Realetik kanpo


Laveissenet - Wikipedia, entziklopedia askea.\n45°04′54″N 2°53′20″E / 45.0817°N 2.8889°E / 45.0817; 2.888945°04′54″N 2°53′20″E / 45.0817°N 2.8889°E / 45.0817; 2.8889\nAlbepierre-Bredons, La Chapelle-d'Alagnon, Paulhac, Ussel eta Valuéjols\nLaveissenet (frantsesez eta ofizialki: Laveissenet) Okzitaniako udalerri bat da. Administratiboki Frantziako Cantal departamenduan dago, Auvernia-Rodano-Alpeak eskualdean. 2013an 109 biztanle zituen.\n2007an Laveissenet udalerrian erroldatutako biztanleak 91 ziren. Familiak 45 ziren, horien artean 11 pertsona bakarrekoak ziren (11 bakarrik bizi ziren emakumeak eta 11 bakarrik bizi ziren emakumeak), 19 seme-alabarik gabeko familiak ziren, 11 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 70 etxebizitza zeuden, 45 familiaren etxebizitza nagusia ziren, 19 bigarren erresidentzia ziren eta 6 hutsik zeuden. 68 etxeak ziren eta 2 apartamentuak ziren. 45 etxebizitza nagusietatik 38 bere jabearen bizilekua ziren, 3 alokairuan okupaturik zeuden eta 4 doan lagata zeuden; 5 etxek bi gela zituzten, 7 etxek hiru zituzten, 7 etxek lau zituzten eta 27 etxek bost zituzten. 32 etxek euren parking plaza propioa zuten azpian. 27 etxetan ibilgailu bat zegoen eta 9 etxetan bat baino gehiago zituzten.\nLaveissenet udalerriko biztanleria-piramidea 2009an .\n2007an lan egiteko adina zuten pertsonak 47 ziren, horien artean 38 aktiboak ziren eta 9 inaktiboak ziren. 38 pertsona aktiboetatik 35 lanean zeuden (20 gizon eta 15 emakume) eta 3 langabezian zeuden (2 gizon eta 1 emakume). 9 pertsona inaktiboetatik 7 erretiraturik zeuden eta 2 "bestelako inaktibo" gisa sailkaturik zeuden.\n2007an zeuden 4 komertzioetatik, 1 janari enpresa zen, 1 eraikuntza enpresa zen, 1 finantziazio enpresa zen eta 1 higiezinen enpresa zen.\n2000. urtean Laveissenet udalerrian 16 nekazaritza-ustiategi zeuden, 845 hektarea erabiltzen.\nAlbepierre-Bredons (2,5 km)\nLa Chapelle-d'Alagnon (2,9 km)\nUssel (3,6 km)\nMurat (3,7 km)\nValuéjols (4,8 km)\nVirargues (5,1 km)\nChastel-sur-Murat (5,4 km)\nBNF: 15248270p (data)


Urko Rodriguez: "Datorren ikasturtera begira irizpide nagusia Bizikidetza Taldeak sortzea da, talde burbuilak" - Kurutziaga Ikastola\nUrko Rodriguez: “Datorren ikasturtera begira irizpide nagusia Bizikidetza Taldeak sortzea da, talde burbuilak”\n16 uztaila, 2020\t| Bloga, COVID-19, DBH, Elkarrizketak, HH, Ikastola, Jantokia, LH\nUrko Rodriguez Kurutziagako Zuzendari Gerentearekin berba egin dugu ikasturteko azkeneko buletin honetarako. Buletinean doakizuen “2020-21 ikasturterako jarraibideak” oharrari buruzko argibideak eman gura izan ditu, besteak beste, datorren ikasturteak ertz asko izango dituela jakitun.\nDatorren ikasturteko jarraibideak doaz buletin honekin batera. Zein ideia nagusi azpimaratuko zenituzke jarraibide horiei dagokienez?\nFuntzionamenduaren irizpide nagusia Bizikidetza Taldeak sortzea da, talde burbuilak ere deitzen zaienak. Helburua zein den? Bada, talde bakoitzak beste taldeekin ahalik eta kontaktu txikiena izatea eta modu estanko batean funtzionatzea. Taldeok ikasmailen arabera osatuta egongo direnez, ezingo dira maila ezberdinetako ikasleak nahastu. Eta horrek beste zerbitzu batzuen gaineko erabakiak hartzera behartu gaitu.\nZeintzuk dira zerbitzuok?\nZaintza zerbitzua, adibidez. Hiru urtetik gorako goizetako eta arratsaldetako zaintza zerbitzuak ez ditugu eskainiko ezin ditugulako aipatutako Bizikidetza Taldeak errespetatu maila ezbeerdinetako ikasleak elkarrekin batuta.\nJantokiari eta bazkalosteko tarteari ere eragingo dio antolakuntza berri honek?\nBai. Jantokiaren antolaketa ere Bizikidetza Taldeen irizpide horrekin antolatu dugu, taldeak mantenduz eta distantziak errespetatuz. Beraz, batetik, bazkalostean talde bakoitzak bere espazioa izango du, eta mailak ezin izango dira nahastu. Horrek dakar azkeneko bi urteotan martxan jarri dugun “Bazkalostekoa” proiektua bertan behera geratzea.\nBestetik, bazkalorduetan ez dago salbuespenik egiterik, beraz, eguerdietan eskolaz-kanpoko jardueraren bat egiten dutenek ordutegi hori bete ezin badute, ezingo dute ikastolan bazkaldu.\nFamilien inplikazioa ezinbestekoa izango da, beraz, aurten ere.\nErabat. Gainean dugun egoera honekin guztiok jokatu beha dugu erantzukizunez. Familiei dagokienez, termometroa egunerokoean txertatu beharko duten tresna bihurtuko da. Umeak sukar sintomaren bat badu ezin izango du ikastolara etorri. Sintomak ikastolan bertan antzemanez gero, berhala bidali beharko dugu etxera. Pandemiari aurre egiteko zorrotz bete beharko ditugu arauak eta, egunero gure seme-alaben osasun egoerari jarraipen estua egin.\nAzaldutako jarraibideek aldaketarik izan dezakete hemendik eta irailera?\nEz dakigu udak aurrera egin ahala zein izango den irailean aurkituko dugun egoera. Edozelan dela ere, egunokin ikusten ari garena ikusita, uste dut jarraibideok indarrean egongo direla, zorrotzagoak ez badira.\nIkasturte bat itxi berri eta hurrengoan sartu garela dirudi.\nHalaxe da. Guztioi komeni zaigu eten bat egitea. Aurtengo udaberria gogorra izan da baina zer ikasia ere eman digu. Gure egunerokoa, gure mundua aldatu duen legez, aldatu du hezkuntza mundua ere. Datorren ikasturtera begira prestatuago gaude orain.\nIkasturte honetako azkeneko buletina da. Eman zeuk despedida.\nBada, bste behin ere familiei, ikastolako profesionalei eta ikasleei eskerrak ematea dagokit. Zailtasunak zailtasun, egindako ahalegina itzela izan da.\nGainontzean, ondo ibili udan, zaindu, gozatu eta ez ahaztu musukoa. Irailean berrio ikusiko dugu elkar!\n← Garrantzitsua! 2020-21 Ikasturterako jarraibideak (eskola ordutegiak, jantokia, kirola…)\nHH3: ikastolara sarrera-irteerak →


Explorer 2018 – BicAraba\n2017, Azaroa 13\nPrestakuntza-aldi horren ostean, epaimahai espezializatu batek proiekturik onena hautatuko du. Hala, ekintzaile irabazleak Silicon Valleyn egonaldi batez gozatzeko aukera izateaz gain (munduko berrikuntza-ekosistemarik handiena), diruzko sari bat eskuratu ahal izango du, ideiaren martxan jartzea finantzatzeko. Halaber, Arabako lehenengo hiru sailkatuek doako espazio bat izango dute BIC Araban sei hilabetez, euren proiektuak garatu ditzaten.\nEY Fundazioaren laguntzari esker, Explorer programaren baitan Woman Explorer Award saria emango da: emakume ekintzaile batek zuzendutako proiekturik onena finantzatzeko 20.000 euro. Horrez gain, Indrak sustatutako Disruptive Technology Explorer Award berrikuntza-saria ere emango da: 3.000 euro eta Indraventureseko adituen aholkularitza negozio-proiektu berritzaileenarentzat.\nIzena eman: www.explorerbyx.org (kodea: EXPLORERS17102331Q) edo www.yuzz.org


Uberan - Euskal Idazleen Elkartea - Abian da 2020ko (H)ilbeltza beka\nAstelehenarekin abiatuko da (H)ilbeltza, euskal literatura beltzaren jaialdia, eta, jaialdiko ekitaldiez gainera, Hilbeltza izeneko beka antolatu dute aurten ere. Oraingoan, Massimo Carlottoren Arrivederci amore, ciao izeneko eleberri beltza itzultzea da bekaren helburua.\nBaztango Udalak, (H)ilbeltza elkartea eta Txalaparta argitaletxearen laguntzarekin, euskal literatura beltza hedatu eta munduko literatura beltza euskaratzeko asmoz, (H)ilbeltza beka plazaratzen du urtero. 2020ko deialdian, Massimo Carlottoren Arrivederci amore, ciao izeneko eleberri beltza itzultzea izango da helburua.\nDeialdira aurkeztu nahi dutenek, Massimo Carlottoren Arrivederci amore, ciao lagina formatu digitalean (PDF bertsioan) edo paperean aurkeztu beharko dute. Itzuli beharreko pasartea 93. orrialdetik 106. orrialdera doana da eta ilbeltza.eus edo baztan.eus webgunetatik deskargatu daiteke. Laginak 2020ko martxoaren 6a baino aurkeztu behar dira.\nIrabazleak 6.000 euro eskuratuko ditu: 3.000 beka eskuratzean eta gainontzekoa, berriz, lana entregatu ondoren. Beka jaso duela jakin ondoren, urtebeteko epea izango du irabazleak itzulpena bukatzeko.\nHemen irakur ditzakezue deialdiaren oinarriak, oso-osorik.\nHain justu ere, itzulpenari lotutakoa izan zen orain dela bi urteko beka, eta aurtengo jaialdian aurkeztuko da: larunbatean, Patricia Highsmith idazlearen Lardaska aurkeztuko du Josu Barambones Zubiria itzultzaileak. Iazko beka, berriz, Miren Gorrotxategik eskuratu zuen, Vianako printzea izeneko proiektuari esker.\nAstelehenean hasiko da (H)ilbeltza jaialdia\nHilaren 20tik 26ra bitartea, (H)ilbeltza jaialdia egingo dute Baztanen. Albiste honetan bildu genuen egitaraua.


Ezagutzen al duzu munstro ikusezina? - kontsumoBIDE - BLOGA\negilea: Kontsumobide, Urria 11, 2018\nBeldurrezko film baten izenburua dirudien arren, geroz eta larriagoa den arazo bat ezkutatzen du atzean; zehazki, saneamendu-sareari, eta, beraz, ingurumenari eta gure osasunari eragiten dion arazo bat.\nEguna argitzean, zeure burua garbitzeari ekiten diozu. Atzo, antza, ez zenuen makillajea oso ondo kendu, begi bat beltz samar duzu eta. Eskerrak makillajea kentzeko paper-zapiak dauzkazun. Hain dira erosoak eta errazak... amen batean prest zaude! Eta orain, iragarkiak dioen bezala, zure "unea” dator… -halaxe dio izendatu ezin dugun zereal-marka batek bere iragarkian, heste-igarotzearen erregulartasuna errazten omen duen produktuari buruz hitz egitean-. Eta, bertan zaudela, komuneko paper hezea hartzen duzu, lehorrarekin dagoeneko ez baituzu garbitasun eta freskotasun bera sentitzen. Berriz ere oso eroso, behin erabili eta komunetik bota daitekeen paperari esker.\nDagoeneko zaila egiten zaigu gure bizitzak paper-zapi hain praktiko horiek gabe imajinatzea. Etxean haurrak badituzu, gainera, honezkero deskubrituko zenituen artikulu magiko honen hamaika erabilera: higiene intimorako erabil daiteke; gorputzetik edo arropatik janari-hondarrak kentzeko; edo are pintura-orbanak garbitzeko ere, etxeko txikiei horma eta altzarietan beren sormena islatzea bururatu zaienean.\nPaper-zapi horietako batzuen etiketen arabera, behin erabilitakoan komunetik bota daitezke. Hala ere, ez da zehazten desegiteko zenbat denbora behar duten. Eta, egiari zor, uren araztegira iritsi direnerako, ez dute astirik izan desegiteko. Ondorioz: saneamendu-sarean trabatuta geratzen dira, eta matxurak eragiten dituzte.\nEta, agian pentsatuko duzu: “Tira, ez da hainbesterako izango...”. Hona hemen zifra batzuk:\nEAEn bakarrik, urtean 5.000 tona hondakin solido botatzen ditugu komunetik. Duela gutxira arte, ez genekien hondakin horiek zenbat kutsa zezaketen, eta, beraz, kutsatzaile berriak direla esaten da (botikak, pinturak, bernizak, higiene pertsonaleko produktuak, xaboiak...).\nHorietatik 2.400 tona paper-zapi higienikoak dira.\nIsuri horien ondorioak konpontzeko neurrietarako, urtean milioi bat euroko gainkostua erabiltzen da.\nMunstro handi bat sortzen ari gara, sistema trabatu eta oztopatzen duen munstro bat. Maizter ikusezin hori zain dago guk komunetik hondakinak noiz botako, bere gose aseezina arintzeko. Beraz, zer egin dezakegu horrekin amaitzeko? Irtenbidea erraza da: paperontzi bat. Bainugelan jartzen baduzu, erosoagoa izango da paper-zapiak bertara botatzea. Hala ere, paperok benetan behar ote dituzun pentsa ezazu.\nBada garaia neurriak har ditzagun. Zeu ere animatzen zara?\nInformazio gehiago nahi baduzu, sartu honako helbide honetan: https://munstrowc.eus/


«Elkarbizitzarako beharko lukeen proiektua jaurtigai bat da orain» | Kultura | Berria\n«Elkarbizitzarako beharko lukeen proiektua jaurtigai bat da orain»\n«Konfiantza faltagatik eta proiektuaren erabilera politikoagatik» utzi du Donostia 2016ko zuzendari kargua Itziar Nogerasek\nProgramazioa prentsan agertu izanak «kalte kalkulaezina» eragin du, haren ustez\nItziar Nogeras, atzo, prentsa agerraldia egin zuen aretora sartzerakoan. JON URBE / ARGAZKI PRESS\nBere kontra esan direnekin minduta, dimisioaren inguruko azalpenak emateko gogoz eta 2013ko uztailean lanean hasi zenetik egin duen kudeaketa defenditzeko helburuarekin. Horrela agertu zen Itziar Nogeras, azkeneko zazpi hilabeteetan Donostia 2016 egitasmoko zuzendari nagusia izan dena, atzo prentsaren aurrean. Eta dimisioa emateko hiru arrazoi nagusiak eman zituen: «Berehalako konponbiderik ikusten ez zaion blokeo teknikoko egoera bat, proiektuarekiko eta zuzendaritzarekiko konfiantza eta konpromisorik eza, eta herritarrak elkartu beharrean banatu egiten dituen politika partidista bat erabiltzea».\nFundazioaren Patronatuak astearte arratsaldean eginiko bileran aztertu behar zuen kultur hiriburutzaren bulegoak 2016rako prestatutako programazio aurrerapena. Horren aurretik, baina, informazioa zabaldua zegoen, El Diario Vasco egunkariak erreportaje batean argitaratu baitzuen igandean. Nogerasek zalantzarik gabe adierazi zuen filtrazioa patronatutik bideratu dela: «Kultura programaren aurrerapena patronatuarentzako soilik zen».\nInformazioa komunikabideei eman izanak eragindako kaltea «kalkulaezina» da, Nogerasen iritziz: «Zein da ondorioa? Bada, sorpresa efektua galdu da, programarentzat prestatutako komunikazio plana hondatu da, eragileekin egindako kudeaketa eta negoziazioa izugarri zaildu da, hainbat proiekturen lan pedagogikoa hondatu egin da, eta zenbait proiektu gauzatzea ere arriskuan jarri da». Horrek guztiak lantaldearen eta eragileen gogoa «zapuztu» egin du orain arteko zuzendari nagusiaren irudiko.\nHori berarenganako eta Donostia 2016ko zuzendaritzarenganako konfiantza eta konpromiso faltaren adierazletzat jo zuen Nogerasek, eta egitasmoko zuzendari nagusi izendatu zutenean jarri zuen arazoaren iturburua: «Nire izendapenaren inguruko polemikaren aurrean egon zen babes faltarekin hasi zen arazoa, eta gailurrera iritsi da asteburu honetako filtrazioarekin».\nNolanahi ere, proiektuak berak aurrera egiteko zailtasunak ere izan dituela aitortu zuen Nogerasek. Hain zuzen ere, Guadalupe Etxebarria Donostia 2016ko kultura zuzendariarekin desadostasunak izan dituen zehaztu gabe, iradoki zuen hura ez dela moldatu proiektura: «Kultura zuzendaritzaren soslaia ez zaio 2016 proiektuaren ezaugarriei egokitzen, eta hori arazo handi bat izan da zazpi hilabete hauetan». Joan den abenduan barne-antolaketa berri bat proposatu zion patronatuari, «proiektuak lur har zezan eta gauzatzen joan zedin, eragileekin batera eman beharreko urrats eta lan guztiak egin zitezen». Hala ere, Nogerasek argitu zuen ez duela inoiz Etxebarria kargutik kentzeko eskatu. «Ez dut zalantzan jartzen haren ibilbidea». Guadalupe Etxebarria bera Nogerasek prentsa agerraldia egin zuen aretoan bertan zen atzo.\nIldo beretik, zuzendaritza nagusia eta bertako kideak aukeratzeko ahobatezkotasuna aldarrikatu zuen Nogerasek. Eta baita zuzendari nagusiari bere lantaldea osatzeko konfiantza emateko beharra ere. Hori ez dela bete gehitu zuen.\nDimisioa emateko arrazoiak aletzerako orduan, Donostia 2016ren inguruan izan diren liskar politikoek erabakia hartzeko izan duten garrantzia ere azpimarratu zuen Nogerasek. Eta Donostia 2016rako Europako Kultur Hiriburu aukeratu zuteneko kontsentsu irudiarekin kontrajarri zuen. «Duela bi urte Donostiaren hautagaitza saritzeko epaimahaiak aho bateko babes politikoa eta instituzionalarekiko egin zuen balorazio on hartatik ez da, dagoeneko, ezer geratzen». Nogerasen iritziz, «elkarbizitzarako agertoki eredugarria» izan beharko lukeen proiektua «jaurtigai bat» da gaur egun, «mezu negatiboz irratiak, telebistak eta prentsa betetzen dituena». Horren guztiaren ondorioz, herritarrek proiektuarekiko duten «ilusio eta lotura emozionala» desagertuz joan da.\nDimititzeko arrazoiak emateaz gain, bere lanaren defentsa ere egin zuen Nogerasek. «Hasiera-hasieratik, nire helburu nagusia izan zen oinarri sendoak ezartzea, langile berrien sarrerarekin lantaldea indartzea eta, horrela, proiektua zehazten eta gauzatzen hastea». Haren hitzetan, lanean izan den denboran eragileekin harremana berreskuratzeko eta «Donostia 2016ren espiritua» berriro aktibatzeko tresnak sortzen aritu da.\nKanpo egonda ere, Donostia 2016 proiektua defenditu zuen Nogerasek. Eta haren garrantzia nabarmendu. Nolanahi ere, kultur hiriburutzaren egitasmoak «erabateko arrakasta» izan dezan beharrezkoak dituen baldintzak aipatu zituen: «adostasun politiko eta instituzionala, bai barruan, bai kanpoan, zuzendaritzan eta lantalde teknikoan erabateko konfiantza eta Fundazioaren independentzia».\nBestalde, astearte goizean patronatuak arratsaldean egindako bileran dimisioa eman aurretik, Juan Karlos Izagirreri bere erabakiaren berri eman ziola jakinarazi zuen Nogerasek, eta bileran bertan eskatu ziotela 24 orduz itxoiteko. Nolanahi ere, erabakiak ez zuen atzera bueltarik, eta patronatuarekiko «begirunez» atzeratu zuen. «Ez nuen espero 24 ordu horiek nire izena eta ospea zikintzeko izango zirenik. Baina ez naiz horretan sartuko». Bai aitortu zuen, ordea, Donostiako alkatearen hitzek «harritu» egin zutela. Juan Karlos Izagirre «minduta» azaldu zen Nogerasek bere erabakia hartzeko erabilitako «formarekin».\nItziar Nogerasek atzo goizean egindako adierazpenek oihartzun handia izan zuten, eta Ikerne Badiola Gipuzkoako Kultura diputatuak «elkarrekin aurrera egiteko» deia egin zien Donostia 2016ren egitasmoan parte diren guztiei: «Patronatuak, instituzio guztiek, bat egin behar dugu hiriburutzaren erronka arrakastatsua izatea nahi badugu». Batasun instituzionalaren bitartez «Itziar Nogerasek salatutako alderdikeria» gezurtatzeko deia egin zuen Badiolak: «Denok elkarrekin indarrak metatu behar ditugu gelditzen zaizkigun hogei hilabeteetan».\nNogerasek kargua uzteak krisi sakona eragin badu ere, «itzalean» gelditu diren erabakiak hartu zituen patronatuak azkeneko bileran, Badiolaren ustez. Hain zuzen ere, talde teknikoak aurkeztutako kultur egitasmoaren ildo nagusiei oniritzia eman zien patronatuak, eta 2014ko aurrekontuen egokitzapena onartu zuen. Era berean, kultur koordinatzailearen postua ontzat eman —Xabi Paya izango da—, eta lantaldea indartzeko sei lanpostu berri sortzea erabaki zuen.\n«Bruselarekin etengabeko komunikazioa izan dugu beti»


Mariasun IV • ZUZEU\nMariasun IV –\nNire onera bueltatu nintzen eta arropak garbigailura eraman nituen, beti bezala, afalorduan dei egin nion eta mahai inguruan elkartu ginen. Aurreko eguneko afarian nire hitzek haserrarazi zutelako barkamena eskatu nion, sentitzen nuela eta ez zela gehiago errepikatuko.\nBerak bueltan barkatzen zidala adierazi zidan eta gainera bere adineko gazte guztiak bezala, noizean behin bere gauzetan ere ibiltzen zela aipatu zidan, niri erru pixka bat kenduz.\n“Ulertzen dizut Beñat” esan nion eta bere aitortza aprobetxatuz, banekiela esan nion, inoiz arropasaskian bere galtzontziloak zikinduta topatu izan nituela adieraziz. Egiari zor, duela ordu gutxi batzuk izan zen lehen aldiz bere galtzontzilo zikinak ikusten nituela, baina gezurtxo hori esateko aprobetxatu nuen, nire susmoak betetzen ziren jakiteko.\nBerak lotsa aurpegi pixka bat jarriz, ez zidan ezer esan (nire susmoa konfirmatuz) eta lasai egoteko esan nion, normala zela.\nGiroa lasaitu eta afaria bukatu ostean bakoitzak bere logelarako bidea hartu zuen, eta bere gelako atea ixtera zihoanean, ahotik, pentsatu gabe, ondorengo hitzak atera zitzaizkidan.\n– Edozer gauzatan laguntzea nahi baduzu, esadazu, bai?\n– Mila esker izeba. – Erantzun zidan.\nBakoitza bere gelara joan eta bera ez dakit, baina ni gaur hartan luze masturbatu nintzen. Hurrengo egun eta asteak nahiko arrunt joan ziren, betiko errutinan murgilduta eta nire berotasunak zertxobait jaitsita. Gero eta erru gutxiago sentitzen nuen nire senaren deiari kasu egiten nionean, beraz, ez nuen aurretik sufritutako estresa eta ezinegona pairatu.\nOso gutxitan bazen ere, Beñat hilabetean behin edo, parrandan ateratzen zen. Data zehatzaz ez naiz oroitzen, baina martxoko larunbat bat izan zen. Ni lo nengoen goizeko 4ak aldera etxean sartzen entzun nuenean. Normalean ez nuen etxera iristen sumatzen, baina gau horretako nire lo arinak edota Beñat mozkor samar zihoalako, esnatu egin nintzen. Lurrera erortzen zela iruditu zitzaidan eta soinuengatik, ezin altxatu zebilela iruditu zitzaidan, a ze mozkorra izango zuen. Pare bat minuturen ostean erorketa ondorengo soinurik ez nuen entzun, eta lurrean lo geratu zela pentsatu nuen. Ohetik irten nintzen bere egoera hura zen ziurtatzera, eta halaxe izan zen, bai. Esnatu, altxatzen lagundu eta oherako bidean lagundu nuen.\nBere horretan utzi izan banu, jantzita lo seko geratuko zen ohe gainean, horregatik, arropak eransten lagundu nion, beno, lagundu edo nik egin, ze bera ez zen ia ezertarako gai. Zapatilak eta galtzak kendu nizkion eta orduantxe zurrungaka hasi zen, a ze fundamentua nire ilobak zuena… Hankak ohetik kanpo zituenez, gorputz osoa ohe gainean izan zezan mugitzen saiatu nintzen, baina berak ez zuen askorik laguntzen, zurrungek bere horretan jarraitzen baitzuten.\nMugimendu horietako batean “nahigabean” bere zakila galtzontzilo gainetik ukitu nuen eta bere lo sakonak, ez zela ezertaz ohartu adierazten zidan. Zertxobait gehiago mugitu nuen ohean hobeto kokatzeko eta orduantxe esnatu egin zen…\nipuin erotikoa, kaixomaitia, kaixomaitia bloga, kontaketa erotikoa, mariasun, sexua


1976an Basaurin eginiko ihes saioari buruzko telesail bat egingo du ETBk | Bizigiro | Berria\n1976an Basaurin eginiko ihes saioari buruzko telesail bat egingo du ETBk\nETBko fikzio arduradunak esan du aurten estreinatu nahi dutela, baina «zailtasunak» daudela. Pausoka ekoiztetxeak egingo du\nBasauriko kartzela, artxiboko irudi batean. MARISOL RAMIREZ / FOKU Tamaina handiagoan ikusi\nAzkeneko hiru urteetan, ETBk ez du helduentzako euskarazko telesailik egin —berriki Puntu Koma websaila eman du ETB1ek—. Datozen hilabeteetan, ordea, ekoizpen berri bat iritsiko da euskarazko katera: 1976ko abenduan Basauriko (Bizkaia) espetxean egon zen ihesaldi saiakeran oinarrituta, telesail bat grabatuko du Pausoka ekoiztetxeak. Josu Bilbao ETBko fikzio arduradunak iragarri du helburua telesaila aurten estreinatzea dela, baina aitortu du «zailtasunak» daudela. «Gidoiak lantzen eta azkeneko ukituak ematen ari gara. Ekoiztetxeak aktoreen aurreneko planteamendua bidali digu, baina kontratua oraindik ez dago guztiz itxita», azaldu du Bilbaok. 2016ko udaberrian eman zuen ETB1ek helduentzako azken telesaila: Eskamak kentzen.\nBasauriko kartzelako ihesaldi saiakera ETAko Patxi Aranak eta Iñaki Aramaiok, PCE(r)-ko Pedro Martinez de Ilarduiak, eta Santiago Marcos eta Jose Vicente Daroca preso komunek protagonizatu zuten. Azkeneko bi horiek, tailerretako pintura gelako murrutik eskalatuz, teilaturaino igo ziren; teila pare bat kendu eta egur pare bat urratuz, teilatu azpian erabat itsua zen ganbara zabal-zabal batera iritsi ziren. Iheserako beharrezko materiala bertara eraman zuten. Presoek soka luze bat utzi zuten teilatutik lurreraino zintzilik, ihes egin zutela irudikatuz, eta modu horretan, teilatu azpiko ganbaran gorde ziren bost presoak benetako ihesaldirako tunela egiteko. 52 egunez egon ziren ezkutatuta, Guardia Zibilak aurkitu zituen arte.\nJosu Martinezek idatzitako Tunelak, izarak, mozorroak eta bafleak (Elkar) liburuan dago istorioa jasota; Aranaren lehen eskuko kontakizuna da. 52 egun kartzela barnean ihes eginda eman eta 875 zaku lur atera ostean, Basauritik aldendu zituzten bostak beste kartzela batzuetara. «Lehenago, ordea, zuzendariarekin batera, kartzelari baten bisita jaso zuen Aranak ziegan», irakur daiteke liburuan. «Kartzelariak Aranak egunero idatzitako papertxoak aurkitu zituen ezkutatuta, eta, haren lanarekin miretsita, esan zion gorde egingo zuela eta kartzelatik ateratzean itzuliko zizkiola». Hitza bete zuen. Aranak bere memoriak idatziak ditu, baina ez dira oraindik argitaratu. Telesaileko istorioan, ETAko presoen artean ihesaldiaren inguruan zeuden eztabaidek tartea izango dute. Benetako gertaeretan oinarrituta, fikzio berri bat osatuko du, edonola ere, Pausokak. 1969an, hamabost presoren beste ihesaldi bat egon zen Basauriko espetxean.\nETBk, udaberrian, deialdi bat zabaldu zuen ekoizpen etxeentzat, «gertuko istorioak» telesail bihur ditzaten. Lau atalez osatutako hiru telesail egitea da ETBren asmoa. Lehena Pausokarena izango da. Hurrengo biak zein izango diren ez dagoela erabakita esan du ETBko fikzio arduradunak. Nahiz eta historia garaikidea jasotzeko gogoa izan, ETBk ez du nahi telesail horiek gertaerak dokumentatzera mugatzea. «Telebistaren hizkuntzarekin narratuko diren istorioak behar ditugu, prime time-an emititzeko egokiak», gaineratu zuen ETBk. «Istorio indartsu eta hunkigarriak, ikusleekin enpatizatuko dutenak».\nBECen, finalaren ostean\nEz dute argitu noiz hasiko diren grabatzen ETB1erako fikzio berria. Datorren astean, berriz, euskarazko websail bat grabatuko dute Barakaldon (Bizkaia), eta abendu partean estreinatuko dute EITBren webgunean. «Hamar minutuko zazpi atal izango dira; thriller bat izango da, tentsioko istorio bat», esan du Bilbaok. Bertsolari Txapelketa Nagusiko finalaren ostean BEC erakustazokan harrapatuta gelditu diren pertsona batzuen istorioa kontatuko du. Aktoreak Ainhoa Etxebarria, Erika Olaizola, Sambou Diaby, Iratxe Urkiaga, Juanen Saralegi eta Amaiur Epher izango dira. Hiru Damatxo ekoiztetxeari egindako enkargu bat da; gidoilariak Lander Arretxea, Nerea Ibarzabal eta Beñat Iturrioz izango dira, eta zuzendaria, Peru Isasi. Eusko Jaurlaritzaren kanpaina batekin lotuta egongo den arren, fikzio autonomo bat izango da. Arnasguneen eta bertako herritarren ahalduntzea eta balioa azpimarratzea izango du helburu kanpainak. Pertsonaiak arnasgune desberdinetakoak izango dira.


William Stern - Wikipedia, entziklopedia askea.\nBerlin, 1871ko apirilaren 29a\nDurham, 1938ko martxoaren 27a (66 urte)\nClara Stern (en)\nHilde Marchwitza (en)\npsikologoa, idazlea eta unibertsitateko irakaslea\nWilliam Stern (Berlin, 1871ko apirilaren 29a - Durham, Ipar Carolina, 1938ko martxoaren 27a) alemaniar filosofoa eta psikologoa izan zen.\nBreslauko eta Hanburgoko unibertsitateko irakaslea izan zen; gero, Estatu Batuetara joan eta Durhameko unibertsitateko irakasle izan zen. Filosofia pertsonalistaren sortzaileetako bat da; haurren psikologia aztertu zuen, eta adimen-kozientea neurtzeko proben bultzatzaileetako bat izan zen. Idazlanak: Person und Sache (1906-1918, Pertsona eta gauza), Grundgedanken der personalistischen Philosophie (1917, Filosofia pertsonalistaren oinarrizko ideiak).


Diru laguntzak dira bakarrik berreskuragarri ez diren laguntza-produktuen gastuak (koltxoia, audifonoa, egokitutako autoa...) eta ingurune fisikoa egokitzeko lanak egiteko (etxea, komuna, bebarrua, eskailera...).\nZenbateko izango da laguntza?\nGastuak Foru Aldundia eta erabiltzaileen artean ordainduko dira.\nErabiltzaileek duten gaitasun ekonomikoaren arabera gastuaren zenbateko bati egingo diote aurre.\nDesgaitasuna dutenek %33ko edo gehiagoa edota gutxienez I. graduko mendekotasun maila aitortua dutenek.\nEskaera aurkeztu baino urtebete lehenagotik Gipuzkoan erroldatutakoek eta eskaera egiten denean, Azkoitian erroldatutakoek.\nAzken 6 urtean antzeko laguntzarik jaso ez dutenek.\nDesgaitasun edo mendekotasun egoeraren ebazpena.\nEskatzen denaren aurrekontu xehatua. (Abenduaren\n23ko 87/2008 Foru Dekretuaren 1 eta 2 eranskinetan agertzen diren izaera espezifikodun eskakizunak egiaztatzen dituzten agiriak (aurrekontuak...).)\nBerreskuratzen ez diren laguntzen kasuan:\nAurreko urteko errenta aitorpena.\nBizikidetza unitateko kide guztiek dituzten diru-sarreren egiaztagiriak.\nKontu korronte zenbakia.\nDoan laguntza-produktu berreskuragarrien kasuan.\nAurreikusitako epea: 3-6 hilabete\n2008ko abenduaren 23ko 87/2008 Foru Dekretua, ezgaitasuna edo mendekotasuna duten pertsonentzako Etxean programako banakako laguntzak arautzen dituena\nDiru laguntzak ordaintzeko, diru laguntza emateko erabakia jaso ondoren, eskatzaileak hauek aurkeztu beharko ditu:\nDagozkion faktura originalak (edo fotokopia konpultsatuak) eta beste erakundeetatik jasotako laguntzak biltzen dituen erantzukizun-deklarazioa, emate-erabakia jaso eta 3 hilabeteko epean, gehienez.\nLaguntza-produktu berreskuragarriak erosteko diru-laguntzak emateko eskaerei dagokienez, aurrekoez gain, dagokien ordainagiria eta itzultzeko konpromisoa.\nErabiltzaileak ekarpen ekonomiko bat egin behar badu, Foru Dekretuan ezarritako ahalmen ekonomikoaren baremoa ez gainditzea.\nHirigintza eta eraikuntzaren arloko irisgarritasunerako laguntzak soil-soilik eman ahalko dira eskaturiko egokitzapenak irisgarritasunari buruzko araudian ezarritako irisgarritasun-irizpide guztiak betetzen baditu.


Lagundu Gurutze Gorriari Alzolarekin elkarlanean - Federación Guipuzcoana de Baloncesto\nAlzola Basque Water, Gipuzkoako Saskibaloi Federazioko laguntzailea, beti egon da gizarte beharrekin inplikatuta, eta oraingoan, ekimen berri bat jarri du martxan Gurutze Gorriak Covid-19aren aurka borroka egiteko duen ERANTZUN planari laguntza moduan.\nGurutze Gorriak ERANTZUN planarekin, gure gizarteko kolektibo desberdinetan izan dezakeen eragina ahalik eta gehien arintzeko, bere Larrialdietako eta Osasuneko eta Gizarte Barneraketarako mekanismoak indartzen ditu, eta gainera, bere Jarduera eremu guztietan erantzun integrala ematen du: Sorospenetan, Gizarte Barneraketan, Lanpostuei begira, Osasunean, Hezkuntzan eta Ingurumenean.\nAlzolak ez du ekimen honi laguntzeko aukera galdu izan nahi eta bide batez, guztiei bertan parte hartzeko aukera eman nahi digu etxetik mugitu gabe osasuna erosteko modua emanda.\nZertan datza ekimenak? Alzola Ur Mineralaren “Kutxa Solidarioaren” (24x500ml) erosketa bakoitzeko, Gurutze Gorriak 5€ jasoko ditu bere Plana indartzera bideratzeko.\nNola hartu daiteke parte? Oso erraza da. Esteka honetan zapalduta, https://aguas.alzola.com/ , “Kutxa Solidarioa” eros dezakezue eta modu honetara jadanik parte hartzen ari zarete.\nNoiztik aurrera hartu daiteke parte? Jada aukera zabalik dago.\nGipuzkoako Saskibaloi Federaziotik Alzola Basque Water-i esker osasuna erostera animatu nahi zaituztegu eta Gurutze Gorriaren Erantzun Planean parte hartzeko gonbita luzatu bide batez. Alzolak erantzun egiten du. Zuk ere erantzun dezakezu.


ZIKLOTURISMO - COLS & SOL\nAskotariko kontu zikloturistak\nLogistika aukerak egunetan zehar bizikletan ibiltzeko\nEgun bat baino gehiagoko kirol zikloturismo ibilbideak egiteak (alforja gabe) zailtasun logistiko batzuk ekar ditzake, “nola eraman gauzak?” horrengatik.\nPartaideen imajinazioan aukera gehiago egotea alde batera utzi gabe, guri zenbait aukera bururatzen zaizkigu.\nLehenengo VISAExpress modalitatea da; ahal den guztia VISA-rekin ordaintzean eta gauza guztiak modu oso murriztuan poltsikoetan, eskulekuetako bidoietan eta barra eta aulkiaren azpian eramatean datza. Bizkarraren kontra joango den “Camelback” moduko motxila txiki bat ere gehitu daiteke. Nahiz eta txirrindularitza hispaniar modernoan motxila horrela eramatea sakrilegio bat den bitartean, zikloturismo kultura handiagoa duten herrialdeetan ohitura handia dago.\nBeste aukera bat ibilgailu laguntzaile propio bat eramatea da. Partaideak txandaka antolatu daitezke, eta zure txanda den egunean kotxea helmugara eraman eta kontran aterako zinateke, zure lagunetik topatu arte.\nAukera honek bariante hobea dauka, hau da, “b” aukera. Gidaria “turismoa” egin nahi duen, eta “ziklo” egin nahi ez duen pertsona bat da. Etapak bereziki luzeak ez badira eta bizikletan ibiltzeaz gain, beste gauzetarako denbora sobran bada, “b”-k funtzionatu dezake.\nEta hirugarren aukera logistika konpontzen lagunduko diguten zerbitzuak kontratatzea da, laguntza ibilgailu bat eta ekipajeen garraioa gehituz alde batetik, eta aktibitateari balio erantsi bat ekarriko dion zerbitzu bat eskainiz, hala nola, bidai osoan zehar lagunduko duen gidari/argazkilari bat. Aukera hau COLS&SOL-en eskaintzen dizugu eta informazio gehiago aurkitu dezakezu "Zerbitzuak eta Tarifak". atalean.\nWeb honetako argazkien inguruko komentarioa (zure burua ikusi baduzu)\nWeb honetan ateratzen diren argazkietako batzuk txirrindularitza froga edo besterik gabe, lasterketa batean hartu dira. Pasatzen zen edonori.\nIrudiaren gaia konplexua da, eta zaila izaten da maiz jakitea intimitatea bortxatzen ari den edo atsegina den.\nZure burua argazkiren batean ikusten baduzu eta ez baduzu atsegin, esan lasai. Aldiz, inporta ez bazaizu eta argazki originala nahi baduzu, eskatu iezaguzu eta bidaliko dizugu.\n“Pax Avant 2013” parte-hartzailea nafarroako Nabaskoze herrira eramanda.\nWeb honetako profilen eta hauen erabileraren inguruko komentarioa\nKontutan izan web honen profiletan ateratzen den informazioan, zeharkatzen diren lekuaz, cotas de altitud eta tarte bakoitzaren kilometroaz gain, ibilbidearen atal bakoitzaren errepide zenbakia ere agertzen dela.\nBeraz, inprimatu eta gainean eramaten baduzu, baliagarria izango zaizu ibilbidea jarraitzeko.\nHorretaz gain, QR kode bat dauka ibilbide konkretuaren inguruko informazioa momentuan jasotzea errazagoa izan dadin.\nIbilbideen izenen inguruko komentarioa.\nEz da handinahiak garelako gure buru zikloturistak sortzen dituen portu eta errepide konbinazio guztiak seme-alabak balira bezala batailatu nahi ditugula.\nGertatzen dena bi gauza dira:\nAlde batetik, zaila da ibilbide bakoitza bere deskribapen geografikoan oinarrituta erabiltzea, alegia, “…-tik …-ra doana eta …-an bukatzen dena”. Beraz, izena ematearena oso baliabide erabilgarria da antolatu eta sinplifikatzeko.\nBestalde, badakigu euskal sorgin tradizioak esaten duen bezala, “izena daukan dena existitzen da” eta hori dela eta, denok nahiago dugu “quebrantahuesos” delakoa egin, “Sabiñanigotik Somportera, hortik Marie Blanque-ra, Portalet gurutzatuz eta Sabiñanigo-n bukatzen dena” egitea baino.\nHorregatik izenen kontua, “homo cyclensis”-aren naturan dagoelako poz handiagoa sentitzea, ibilaldiaren amaieran, honek izena badu.\nZergatiaren dibagazioak bakoitzari uzten dizkiogu.\nInteresgarriak iruditzen zaizkigun lekuetarako link-ak\nEgin nahi duzun ibilbide horrek zenbat kilometro eta zer nolako malda duen momentuan jakin nahi baduzu, sartu HEMEN eta ikusmiratu pixka bat funtzionamendua ulertzeko.


Jon Mikel Zabala Iturriagagoitia (Ermua, 1978) sistemen elektronikako ingeniari teknikoa (1996) eta industria-antolakuntzako ingeniaria (2002) ikasketak egin zituen Mondragon Unibertsitatean. Karrera amaierako proiektua, zaintza teknologikoko prozesuei eta horiek sormena estimulatzeko prozesuetan txertatzeari buruzkoa, IDEKO teknologia-zentroan egin zuen –Danobat Taldearen barruan–. Ingeniaritza- eta berrikuntza-proiektuetako doktorea da (Valentziako Unibertsitate Politeknikoa, 2008). Unibertsitate horretako INGENIO Berrikuntza eta Ezagutza Kudeatzeko Institutuan (CSIC-UPV) ikertu zuen, bada, berrikuntza neurketa eta berrikuntza-politiken ebaluazioa. Doktoratu aurreko prestakuntzan, ikerlari bisitaria izan zen Finlandiako VTT Ikerketa Teknikoko Zentroan, eta, horri esker, Europako aipamena lortu zuen doktoregoan.\n2009an, doktoratu ondoko ikerlari lanetan aritu zen Suediako Lundeko Unibertsitateko CIRCLEn (Centre for Innovation, Research and Competence in the Learning Economy), eta, gero, irakasle-plaza bat lortu zuen bertan (Assistant Professor). 2012an, Europar Batasunaren Marie Curie beka bat lortu zuen, eta, horri esker, Deusto Business Schoolen hasi zen lanean. 2018an, HEC Montréaleko (Kanada) ikerlari bisitaria izan zen. Gaur egun, irakaslea eta ikerlaria da Deusto Business Schooleko Ekonomia Sailean (Deustuko Unibertsitatea, Donostiako Campusa).\nBere espezializazio-eremuak hauek dira: zientzia-, teknologia- eta berrikuntza-politikak, berrikuntzaren kudeaketa, eta adierazleen erabilera berrikuntza-politikak definitzeko bitarteko gisa, dela enpresa-eremuan, dela lurralde-eremuan. Diziplina anitzetan aritzen denez, hainbat arlo eta diziplina zientifiko konbina ditzake, eta, horrela, zientzian eta gizartean inpaktua izango duten ikerketa-ildo berriak ireki.\n2016an, Suediak berrikuntzan duen efizientzia txikiari buruz egin zuen ikerketa dela-eta eta erosketa publikoak berrikuntza estimulatzeko duen potentziala dela-eta, Suediako gobernuak Berrikuntza Batzorde Nazionala eratu zuen, eta hortik berrikuntza-estrategia nazional bat egituratu du, erosketa publikoari funtsezko papera emanda. 2017ko urtarrilean, Europako Batzordeak eskatuta, berrikuntzako eta erosketa publikoko politikari buruzko bata bestetik ikasteko ariketa batean (Mutual Learning Exercise) parte hartu zuen. Hamabost estatu-kidek parte hartu zuten, eta mota horretako politikak definitzen, ezartzen eta ebaluatzen lagundu zien. Europako herrialdeen eta eskualdeen berrikuntza-jardunaren neurketari buruz egin zuen ikerketak ere inpaktu politiko handia izan zuen eta, horren ondorioz, 2018ko azaroan, Europako Batzordeak eskatuta, 2020tik aurrerako Europako berrikuntzaren adierazle-koadroaren egitura eta orientazio berria definitu zuen. 2018ko uztailaz geroztik, COTEC Espainiako teknologiako eta berrikuntzako adituen sarearen 100 kideetako bat da. 2019ko irailean, Nazio Batuen Europarako Ekonomia Batzordeak (UNECE) eskatuta, aditu gisa parte hartu zuten Georgian berrikuntza-estrategiak eta -politikak definitzeko proiektu batean. Aldi berean, 2019ko urrian, Europako Batzordeak eskatuta, Europar Batasunaren egitura-funtsei lotutako garapen zientifiko eta teknologikoko programak, 2007-2013 aldikoak, ebaluatu zituen.\nBere ekarpen zientifikoek sari eta errekonozimendu ugari jaso dituzte. Izen handiko aldizkarietako –besteak beste, Technology Forecasting and Social Change, Research Policy eta Regional Studies– ebaluatzaile gisa egin dituen ekarpenek ere errekonozimendua jaso dute. Gainera, ebaluatzailea izan da honako hauetan: Garapenerako Zientzia eta Teknologia Programa Iberoamerikarra (CYTED); Espainiako Ebaluazio eta Prospektiba Agentzia Nazionala, ikerketa-plan nazionaleko proiektuak ebaluatzeko; eta Ikerketaren Europako Kontseilua, erakunde horren Consolidator programarako aurkeztutako proposamenak berrikusteko.\nEditore elkartua da Journal of Entrepreneurship, Management and Innovation eta Research Policy and Strategic Management aldizkarietan. Horrez gain, dibulgazio-lan handia egiten du Diario Vasco-ko Ekonomiaren Plaza blogean eta iNNoVaNDiS blogean –azken hori Deustuko Unibertsitateko berrikuntzari eta ekintzailetzari buruzko titulu propioa da–.\nJon Mikel Zabala JAKIUNDEko jakitun urgazle gazte aukeratu zuten 2019ko azaroaren 9an.


PSE EUSKADI: Dokumentuak: OSOKO ZUZENKETA hau aurkezten diote interpelazioaren ondoriozko moziaori, Bilboko portutik ontziek armamentu militarra garraiatu ez dezaten hartu asmo dituen neurriei buruz. Horretarako, Ganberan indarrean dagoen Erregelamenduaz baliatu dira. [11\_11\_03\_00\_0037]\nOSOKO ZUZENKETA hau aurkezten diote interpelazioaren ondoriozko moziaori, Bilboko portutik ontziek armamentu militarra garraiatu ez dezaten hartu asmo dituen neurriei buruz. Horretarako, Ganberan indarrean dagoen Erregelamenduaz baliatu dira. [11\_11\_03\_00\_0037]\nBehean sinatzen duten legebiltzar-taldeek honako OSOKO ZUZENKETA hau aurkezten diote interpelazioaren ondoriozko moziaori, Bilboko portutik ontziek armamentu militarra garraiatu ez dezaten hartu asmo dituen neurriei buruz. Horretarako, Ganberan indarrean dagoen Erregelamenduaz baliatu dira. [11\_11\_03\_00\_0037]\n1.- Eusko Legebiltzarrak Espainiako Gobernuari hertsatuki eskatzen dio arma-baimena ezeztatu edo baliogabetu diezaiela bere baitan jazarpen eta indarkeria politikoko egoera duten estatuei, eta horiek giza eskubideen nazioarteko zuzenbidearen urraketa larriak egiteko erabiltzearen inguruko arrazoizko zantzuak dituztenei.\n2.- Eusko Legebiltzarrak elkartasuna adierazten dio Yemengo populazio zibilari, Saudi Arabia buru duen Liga Arabeko Koalizioaren eraso militarrak pairatzen dituenari.\n3.-Eusko Legebiltzarrak eskatzen du Saudi Arabiak gidatutako arabiar koalizioak berehala eten dezala populazio zibilaren aurkako bonbardaketa oro.\n4.- Eusko Legebiltzarrak eskatzen du Saudi Arabiak gidatutako arabiar koalizioak Yemenen aurka duen blokeoa berehala eten dezala; eta premiaz eskatzen die Nazioarteko Komunitateari, oro har, eta Eusko Jaurlaritzari, zehazki, laguntza humanitarioa eman dezatela.\n5.- Eusko Legebiltzarrak huzien gerrilla matxinoari, Iranek babestutakoari, hertsatuko eskatzen dio bete ditzala NBEren ebazpen guztiak eta berehala utz ditzala bertan behera erasoak eta bala-misilen erabilera.\n6.- Eusko Legebiltzarrak Espainiako Gobernuari hertsatuki eskatzen dio armak esportatzeko kontrol-neurriak indartu ditzala, neurri horiek Diputatuen Kongresuak kontrolatutakoak izan daitezela, eta erabilera-bermerik handienaz gain izan dezala baita dagokion informazio publikoa ere.\n7.- Eusko Legebiltzarrak Europar Batasunari hertsatuki eskatzen dio Saudi Arabiari arma-salmenta benetan blokeatzea.\n8.- Eusko Legebiltzarrak aitortzen du egin garrantzitsua dutela GKEek eta nazioarteko erakundeek, izen ona dutenek eta helmugako herrialdeetan presentzia dutenek, erakunde horiek giza eskubideen urraketari buruz egiten dituzten kontrol, salaketa eta gomendioak direla eta.


Sexu Joko Helduak - Xxx Helduen Jokoak Free\nSexu Jokoa Aldatu Egingo Zure Porno Ohiturak\nSexu Jokoa izango da zure iturri zenbaki bat helduen joko unetik hit duzu hasteko, gure edozein jokoak. Badakigu hori guztia ez delako joko hau liburutegia bildu dira goitik, bere kategoriak. Bat egin dugu, zerrenda guztiak popular porno kategoriak une eta, ondoren, bete dugu gora gehien positiboki baloratu jokoak aurkitu ahal izan genuen. Baina ondoren bakarrik probatu dugu horiek lehen. Nahi izan dugu, jokoak eskaintzen duten errealista esperientzia munduko porno dugu, beraz, bakarrik jotzen HTML5 sortze bilduma hau., Grafikoak, jokatzeko eta, nahiz eta pertsonalizazio maila eta pertsonalizazio belaunaldi hau da off zerrendetan. Ez hori bakarrik izan dugu, mota kinks nahi duzun esperientzia hau bilketa masiboa, baina joko batzuk utzi egingo duzu aldatu hainbeste buruzko xehetasunak abenturak zure burua sentitzen hasiko bezala kink duzu, izan zen benetan bete benetako.\nThe HTML5 jokoak dira, gainera, ezaguna izateagatik erabat gurutze-plataforma. Emango dugu aukera gozatu zure porno ordenagailuetan, ez du axola baduzu, erabili PC edo Mac bat. Eta guztiak izango duzu harrigarria hau helduen fun edozein telefono mugikorra erabil dezakezu. Joko horiek izan dira gure taldeak probatu bai Android eta iOS gailu ziur dena behar bezala lan. Gune horretan dena da, zure eskura jarri da, halaber puntu. Izan dugu, eraginkorra, nabigazio tresnak eta nahiz eta aurreratua search engine, non ezarri ahal izango duzu tags bezala iragazkiak eta ordenatzeko oinarritutako jokoak ospea., Behar duzun guztia da gune hau, bertatik kinks erabilgarritasuna ezaugarriak. Eta are gehiago, ez dugu iruzkin atal eta foro bat.\nPlay Helduen Jokoak Zure Zikin Fantasiak Online\nBetetzeko zure fantasiak online inoiz baino errealista da berri horiek jokoak batetik HTML5 belaunaldi. Elkarreragina eta, hain zuzen, behar duzu, beraz, askoz gaineko kontrola alderdi guztiak abentura esan nahi ahal izango duzu zure kinks pozik oso modu nahi duzu. Eta ez dira asko kinks izan, pozik hemen. Izan dugu, jokoak guztiak kategoria porn, baliteke nahi duzun gozatu., Hasita gehien bainila kinks, hala nola, teen masturbazioa eta bukatzen iruzurra emazteak diren ravished batean interracial koadrila bangs, behar duzun guztia daukagu gure gunean. Dugu, familia sexu-jokoak, eta bertan izango duzu benetan sentitzen zara, madarikatu yoru ama, zure alaba edo zure arreba delako jokatzeko da, beraz, interaktibo batekin elkarrizketa hori jarriko erdian istorioa. Izan dugu, BDSM simuladoreak bertan eskuratu ahal izango duzu, beraz, modu asko torturatzen batzuk sexu esklabo eta horiek egiteko negar, baina, era berean, zenbait joko eta bertan jolastu ahal izango duzu batetik esklabo ikuspegitik.\nJolastu dezakezu jokoak sexu simulator jokatzeko estilo zein izango da sentitzen duzun bezala, sexu izatea delako ekintza da POV. Baina ere egin dezakezu play jokoak izango dela ekarri duzu istorio zehatza eta konplexua pertsonaiak RPG jokatzeko estiloa. Baduzu nahi, besterik gabe, erlaxatu eta zerbait play fun bitartean saritu bihurria edukia, casino eta puzzle kategoria gure gune izan duten esperientzia duzu. Arakatu gure bilduma eta aukeratu joko bat bezala sentitzen duzu jolasten orgasm bat edo serie bat orgasms gau osoan.\nGozatu Seguruena Eta Fidagarriena Porno Joko Gunean\nGure plataforma ez da zure ohiko porno gune. Arreta hartu dugu eskaini nahi duzu ezaugarri guztiak hori zuk behar izatea perfektua erabiltzailearen esperientzia, jarriz guztia arakatzen duten tresna eraginkorrak dira komunitate-tresnak dira, seguru eta ez-murriztailea. Dena gure gunean gozatu ahal izango da bisitari orok. Gai izango duzu arakatzeko zure fantasiak ere dirtiest ahalik eta modu kezkagarria gabe, edonork du inoiz horri buruz jakin. Denok izan dugu oparituko doan eta badakigu izango duzu maitemindu gure gunean.


IKT_gai-komunak: Google eta Hezkuntzako Liferay\nEbaluazioaren gaineko dokumentu bat\nJoxa Darceles Tife - osteguna, 2020(e)ko apirilaren 30(e)an, 20:11(e)an\nGure weba Hezkuntzak eskeinitako Liferayen egina dugu. Duela aste pare batetik ona, Google bilatzaileak ez du ematen bere bilaketa emaitzetan gure eskolako weba. Galdetzen ibili naiz eta Googletik erantzun didate "codigo de verificación" bat igo behar dudala webera. Aurreko Liferay bertsioan oroitzen nintzen jarri nuela eta ibili naiz ero-gaizto bilatu nahian non, baina ez nuen aurkitzen. Azkenean CAUkoei kontsultatu diet eta hauen erantzuna "Bertsio honek ez duela hori onartzen" izan da. Norbaitek arazo bera du? Ideiaren bat bururatzen zaio nbaten bati?\nEr: Google eta Hezkuntzako Liferay\nAlexander Gabilondo - asteartea, 2020(e)ko maiatzaren 12(e)an, 16:00(e)an\nIntzidentzia ireki dut CAUn eta erantzunaren zain nago.\nIKT aholkularien foroan galdetu dut eta hona hemen Berritzegune Nagusiko Xabier Mugikaren erantzuna:\n"Lakuatik erantzuna: Googlek bere algoritmoa aldatu egin du eta ez du argitaratu oraindik zein terminotan egin duen. Zentroek ez ezik, beste webgune batzuek ere eragina dute posizionamenduan. Ea aste honetan hobekuntzaren bat lortzen dugun".


Alfonso Zapicok 'Los puentes de Moscú' eleberri grafikoa aurkeztuko du Bidebarrieta kulturgunean. Deia, Noticias de Bizkaia\nAlfonso Zapicok 'Los puentes de Moscú' eleberri grafikoa aurkeztuko du Bidebarrieta kulturgunean\n'Los puentes de Moscú'eleberri grafikoa\nEgileak Eduardo Madinarekin eta Fermin Muguruzarekin egingo du berba, Kike Martín kazetariak moderatutako solasaldian.\nBilboko Udalaren esku dagoen Bidebarrieta Kulturguneak, Alfonso Zapico marrazkilari asturiarraren Los puentes de Moscú (Astiberri arg.) azken nobela grafikoaren aurkezpena jasoko du. Lana, euskal gazteen zenbait historioen kontakizunez osatuta dago.\nJueves, 28 de Junio de 2018 - Actualizado a las 12:06h.\nEgileak Eduardo Madinarekin eta Fermin Muguruzarekin egingo du berba, Kike Martín kazetariak moderatutako solasaldian. Ekitaldia arratsaldeko 19:30ean hasiko da, sarrera librearekin, leku guztiak bete arte. Streamingez eskainiko da www.kulturguneatb.eus helbidean.\n2016ko zirriborro batzuk izan ziren Los puentes de Moscú lanaren jatorria. Izan ere, negu hartako lehenengo egunean Eduardo Madina eta Fermin Muguruza Irunen elkartu ziren. Aitzakia Jot Down magazinerako elkarrizketa izan zen. Madina 2002an ETAren atentatu batetik bizirik irtetea lortu zuen politikari sozialistak eta Muguruza Kortatu taldearen lider historikoa eta Euskadiko musikaren erreferentzia denak, kafea eta elkarrizketa konpartitu zituzten, Alfonso Zapicok une hura bere koadernoan erretratatzen zuen bitartean.\nLos puentes de Moscú zubiei buruzko istorioa da, konpartitutako gizarte baten bi ertzak lotu gura dituzten gizakiei buruzko istorioa. Zapicok, beste ezer baino lehen “gatazken marrazkilari” gisa ikusten du bere burua, eta oraingo honetan Euskadiren urte beltzak marraztu gura izan ditu.\nIstorio egile eta marrazkilari freelance, Alfonso Zapicok (Blimea, Asturias, 1981) Asturiaseko Printzerriko hezkuntza proiektuetan egiten du lan, eta zenbait publizitate agentzia, argitaletxe eta erakundetarako marrazkiak, diseinuak eta kanpainak egiten ditu. Prentsa marrazkilaria da lurralde mailako La Nueva España, Cuenca del Nalón edo Les Noticies egunkarietan.\nBere lehenengo lana, Frantziako eta Belgikako merkatura zuzendutako La guerra del profesor Bertenev (Dolmen, 2009) album historikoa izan zen. Zuzenean estatuan argitaratutako lehenengo lana Café Budapest (Astiberri, 2008) izan zen. Lan horretan, oraindik konpondu barik dagoen palestinarren eta israeldarren arteko gatazkaren jatorriak markatutako fikzioan murgildu zen. Dublinés (Astiberri, 2011) lanean James Joyceren bizitza komikian irudikatzeko apustua egin zuen, eta lan horrekin 2012ko Nazioko Komiki Saria irabazi zuen. Horretan oinarrituta La ruta Joyce (Astiberri, 2011) bidaia koadernoa sortu zen.\nZapico Frantziako Angoulêmen bizi da. Angoulême eta bere jaioterria den eta sarritan itzultzen den Asturias artean, El otro mar (Astiberri, 2013) egin zuen. Ondoren, Frantzian, asmo handiko lana egiten hasi zen, dagoeneko bi liburuki argitaratuta dituen (Astiberri, 2015 eta 2017) La balada del norte trilogia. La balada del norte bildumako bigarren eta hirugarren liburukien artean tartetxo bat hartuz, egile asturiarrak Los puentes de Moscú egin du.


Araba Euskarazen aurkezpena, Laudion. Argazkia: Araba Euskaraz\nLaudioko ikastolak 2021eko ekainaren 20an izango den Araba Euskaraz egunerako egitaraua aurkeztu du gaur, eta gogorarazi du "egoerara egokitutakoa" izango denez, parte hartzeko izena eman beharko dela.\nLaudio Ikastolak, Arabako Ikastolen Federazioarekin eta Euskal Herriko Ikastolen Elkartearekin batera, "Zabal bideak" lelopean egingo duten Araba Euskarazen egitaraua aurkeztu du, eta aitortu dute "berrasmatu beharra nagusitu" dela antolaketan\nErronka bikoitza omen da: "Batetik, Laudio Ikastolaren hezkuntza proiektua ezagutaraztea eta hauspotzea. Bestetik, berrasmatu eta egun bizi dugun egoerara egokitu behar izan duten Araba Euskaraz eguna bera biziberritu eta indartzea, kasu honetan, ikastolako komunitatearen eta herriko elkarteen eta erakundeen arteko harremanak sakonduz".\nBi gune handitan banatuko da aurtengo Araba Euskaraz eguna, eta bertan izango diren ekimenetan parte hartzeko, parte-hartzaileen osasuna eta segurtasuna ahalik eta gehien zaintze aldera, aldez aurretik izena eman beharko da Araba Euskarazen webgunean.\nEkintza horiez gain, "bertako ekoizleei ere bidea zabaldu" nahi izan diete, eta 41 postuz osatutako azoka ipiniko dute Laudioko institutuko jolastokian. Azoka ikusi nahi dutenek ez dute aldez aurretik izena eman beharrik izango.